Ενοικιαζόμενα δωμάτια στην Τήνο Agali Studios\nΤα ενοικιαζόμενα δωμάτιά μας βρίσκονται στην όμορφη Τήνο και σας προσφέρουν ήρεμες και ξεκούραστες διακοπές. Το νησί της Τήνου σας καλεί να το ανακαλύψετε και να περάσετε αξεχαστες κυκλαδίτικες καλοκαιρινές στιγμές.\nΤα διαμερίσματά μας απέχουν μόλις 60μ. από την μαγευτική παραλία της Αγκάλης και είναι πλήρως εξοπλισμένα, κατάλληλα για οικογένειες και ζευγάρια. Βρίσκονται διαβαθμισμένα σε 3 επίπεδα και αποτελούνται από δύο χώρους οι οποίοι μπορούν να φιλοξενήσουν από 2 μέχρι 4 άτομα.\nΣε κάθε διαμέρισμα μας δώσαμε ένα όνομα από χωριό της Τήνου. Διαθέτουν ευρύχωρο μπάνιο, εξοπλισμένη κουζίνα, δορυφορική τηλεόραση, δωρεάν wifi, και βεράντα με απίστευτη θέα. Επιπλέον, σας παρέχουμε δωρέαν χώρο στάθμευσης για το όχημά σας. Σας περιμένουμε με χαρά και σας εγγυόμαστε μια ευχάριστη διαμονή γεμάτη ανέσεις.\nΑγκάλη ΤΚ: 84200\nενοικιαζόμενα studios Τήνος\n© 2019 epagelmatias.gr


ΕΥΡΥΤΑΝΑΣ ΙΧΝΗΛΑΤΗΣ: ""Αριστερά"" μνημό(νια)συνα ;;;\nΗ επίμαχη λέξη στον τίτλο εντός διπλών εισαγωγικών γιατί αρκετά πια... με την παραχάραξη των εννοιών και της ιστορίας.\nAN ξυπνησεις μονομιας λαε!\nΑΙΧΜΗΡΗ ΚΑΙ ΣΥΜΒΟΛΙΚΟΤΑΤΗ Η ΑΝΑΡΤΗΣΗ ΣΟΥ.\nΑΠΟΔΕΙΧΘΗΚΕ ΟΤΙ ΕΝΤΟΣ ΤΗΣ ΕΥΡΩΠΑΙΚΗΣ ΕΝΩΣΗΣ ΜΟΝΟ NEA ΔΕΙΝΑ ΜΠΟΡΕΙ ΝΑ ΠΕΡΙΜΕΝΕΙ Ο ΛΑΟΣ ΜΑΣ.\nΣπάνια ανεβάζουμε θέματα που δεν έχουν να κάνουν με την Ευρυτανία.\nΕνίοτε, όμως το πράττουμε, ειδικά σε κρίσιμες συγκυρίες.\nΆλλωστε υπάρχει (στην κάθετη δεξιά μπάρα του blog) και η ανάλογη στήλη υπό τον τίτλο: "Γραφές επί το γενικότερον..."\nΚαλή συνέχεια και... επιπλέον καλή δύναμη (σε όλους μας).\nΔυστυχώς και αυτοί προσκύνησαν.....και η περιβόητη διαπραγμάτευση καταλήγει σε υποταγή στα μεγάλα αφεντικά!!!!!!!!\nΡήξη ή θα σας ρίξουμε!\n...Κι αφού τους πήρε για τα καλά ο ύπνος μες στο ροζ συννεφάκι, κουτρουβαλιάστηκαν στη Γη έχοντας φάει τη δολοφονικότερη πισώπλατη μαχαιριά που τους την έχωσαν απ' τ' ...αριστερά. Ήταν η τρίτη μνημονιομαχαιριά. Τρίτη και φαρμακερή...\nΚι ο μόνος ύπνος εντέλει που έχουν, είναι πως θαρρούν ότι θα σωθούν σ' έναν κόσμο που βουλιάζει. Πως τάχα θα εξαιρεθούν απ' τη λαιμητόμο που τους υπόλοιπους σφαγιάζει.\nΝαι, τρέφουν αυτααπάτες, ξεχωριστά έκαστος. πως θα σωθούν.\nΜα αν ήταν δυνατόν να σωθεί το 95% του λαού, γιατί πάνω-κάτω τόσοι είναι, τότε ορέ δεν θα υπήρχε τούτη η χωρίς τελειωμό καπιταλιστική κρίση, δεν θα μας φόραγαν χειροπέδες τα δυο πρώτα μνημόνια μήτε το τρίτο και φαρμακερό, δεν θα υπήρχαν 2000000 άνεργοι, δεν θα βασίλευε πανούκλα η φτώχεια, δεν... δεν... δεν...\nΤόσο δύσκολο είναι να σκεφτούν έτσι απλά;;;\n«Το γιουρογκρουπ, υπερτάτη αρχή».\n«Οι θεσμοί της Ε.Ε. υπερισχύουν των εθνικών συνταγμάτων».\n«Έξω από το ευρώ, η καταστροφή».\nΕυρωπαϊκά Δόγματα 21ου αιώνος.\nΣτηρίζονται στα παπαγαλάκια ...\nΤους ξεπουλημένους δημοσιογραφίσκους ...\nΊσως να πρέπει να γίνουμε πιο σκληροί ...\nΚΑΙ ΜΕ ΥΠΟΤΙΘΕΜΕΝΗ ΑΡΙΣΤΕΡΗ ΔΙΑΚΥΒΕΡΝΗΣΗ ΟΙ ΕΛΙΤ ΚΑΙ ΟΙ ΠΛΟΥΤΟΚΡΑΤΟΡΕΣ ΣΥΝΕΧΙΖΟΥΝ ΝΑ ΚΑΛΟΠΕΡΝΟΥΝ ΚΑΙ ΝΑ ΚΕΡΔΙΖΟΥΝ, ΕΝΩ ΑΠΟ ΤΗΝ ΑΛΛΗ Η ΦΤΩΧΕΙΑ ΒΑΘΑΙΝΕΙ, Η ΑΝΕΡΓΙΑ ΑΥΞΑΝΕΙ ΚΑΙ ΟΙ ΑΠΛΟΙ ΑΝΘΡΩΠΟΙ ΥΠΟΦΕΡΟΥΝ.\nΚΑΙ ΝΑ…. ΚΑΙ ΤΟ ΤΡΙΤΟ ΜΝΗΜΟΝΙΟ ΤΟ «ΕΞ ΑΡΙΣΤΕΡΩΝ».\nΠΟΛΥ ΚΑΛΑ ΕΚΑΝΕΣ ΜΕ ΤΑ ΕΙΣΑΓΩΓΙΚΑ.\nΠρώτη φορά "Αριστερά" ή χιλιοστή φορά ΠΑΣΟΚ...\nΌτι και να κάνει ο "άνθρωπος" ο ήλιος πάντα θα κοκκινίζει πριν δύσει...\nΚαι η επόμενη μέρα? ποια θα είναι? Εάν σκύψουμε το κεφάλι και δεχτούμε όλη αυτή την κατάσταση είμαστε σίγουρα χαμένοι. Μια τελευταία ευκαιρία έχουμε σαν λαός να σηκώσουμε ανάστημα, να ξεχυθούμε όλοι μαζί στους δρόμους σύσσωμοι και ενωμένοι και να δείξουμε πραγματικά την αγανάκτηση μας σε αυτή την ελεεινή κοροιδία για να μην πω εσχάτη προδοσία κατά της συντριπτικής πλειοψηφίας του ελληνικού λαού. Εχουμε τη δύναμη, ο λαός μπορεί να φέρει τα πάνω-κάτω και όπως λέει και ο Βάρναλης να γίνει αυτός το αφεντικό στον ιδρώτα και τη ζωή του χωρίς ξένους “προστάτες” και εγχώριους εκμεταλλευτές. Με κάλπες, συμβιβασμούς και δειλία δεν πάμε πουθενά. H ώρα του λαικού ξεσηκωμού πρέπει να σημάνει τώρα, μην καθήσουμε άλλο απαθείς.\nΤελικά πιστεύω όλοι αυτοί οι άχρηστοι που έχουν μαζευτεί και διαφεντεύουν την Ευρώπη και τον κόσμο είναι όλοι τους δολοφόνοι των λαών.\nΣάββατο, 27 Ιουνίου, 2015\n"Aν το δίκιο θες, καλέ μου,\nΨΥΧΗ ΒΑΘΙΑ- ΚΑΛΗ ΔΥΝΑΜΗ!\nμε τον τίτλο της αναρτησής σου Ευρυτάνα Ιχνηλάτη!


Άσυλο: Στη Χούντα παραιτήθηκε η Σύγκλητος! Τώρα σιωπή… - Ηλεία Live! Όλες οι ειδήσεις και τα νέα της Ηλείας και της Ελλάδας\nΗ «Μελέτη των 12 της ΑΣΟΕΕ». Στις 25 Γενάρη μοιράστηκε, μια μελέτη που αφορούσε όλα τα κεντρικά προβλήματα του πανεπιστημίου, όπως η εφαρμογή του νέου Καταστατικού Χάρτη της Ανώτατης Εκπαίδευσης με έντονες αιχμές εναντίον της χούντας. Με εντολή Παττακού η Σύγκλητος αποφάσισε την παραπομπή των «υπονομευτών της επανάστασης» στο Πειθαρχικό Συμβούλιο της ΑΣΟΕΕ, προκειμένου να αποβληθούν και να ξεκόψει η ηγεσία του κινήματος από τους φοιτητές. Την ημέρα της παραπομπής τους (5 Φεβρουαρίου ΄73) το μεγάλο προαύλιο της ΑΣΟΕΕ πλημμύρισε από 1.500 φοιτητές που φώναζαν συνθήματακαι τραγουδούσαν απαγορευμένα τραγούδια από το «Πότε θα κάνει ξαστεριά» και Θεοδωράκη. Ήταν η πρώτη μαζική δημόσια αντιχουντική εκδήλωση. Πλήθος διανοούμενων από την Ελλάδα και το εξωτερικό ενεργοποιήθηκε και στήριξε τη διεκδίκηση για την ελευθερία έκφρασης. Μεγάλη προβολή επίσης υπήρξε από τις ελληνικές εφημερίδες και από τους ραδιοφωνικούς σταθμούς και έντυπα της Ευρώπης. Η μεγάλη επιτυχία της «Μελέτης των 12» έγινε παράδειγμα προς μίμηση από πλήθος φοιτητών από διάφορες σχολές (Πάντειο, Βιομηχανική, Ιατρική κ.α.) Το ποτάμι της μαζικής φοιτητικής δράσης φούντωνε.\nΜε το σύνθημα ‘Κάτω ο 1347' οι φοιτητές ξεσηκώνονται. Στις 14 Φεβρουαρίου πάνω από 2.000 φοιτητές συγκεντρώνονται στο προαύλιο του ΕΜΠ, για να διαδηλώσουν ενάντια στη στράτευση. Είναι η αναφερόμενη ως «Πρώτη κατάληψη του Πολυτεχνείου». Η Σύγκλητος συνεδριάζει για να βγάλει απόφαση εναντίον της στράτευσης. Οι αστυνομικές δυνάμεις εισβάλλουν στο χώρο παραβιάζοντας το Άσυλο, χτυπούν αδιακρίτως ,εισέρχονται στην αίθουσα της Συγκλήτου και κάνουν συλλήψεις. Παραπέμπονται στο αυτόφωρο 11 φοιτητές με βαριές κατηγορίες: αντίσταση και περιύβριση αρχής, προτροπή σε έκνομες ενέργειες, ακόμα και με τον Νόμο 4000/58 περί «τεντιμποϊσμού»(!). Την τελευταία στιγμή αποσύρθηκε η κατηγορία του Νόμου 375/1936 «περί κατασκοπείας και ενεργειών των απειλουσών την εξωτερικήν ασφάλειαν της χώρας». Οι φοιτητές εμφανίζονται με έντονα σημάδια βασανισμού. Ήταν η μοναδική δημόσια εμφάνιση χτυπημένων αντιστασιακών σε όλη τη διάρκεια της χούντας. Εσκεμμένη ενέργεια για να τρομοκρατήσει τους φοιτητές. Όμως, αντίθετα, για μια ακόμη φορά, φούντωσε το κίνημα. Διαδηλώσεις από τις σχολές στα Δικαστήρια του Αρσακείου στη Δίκη των 11.


Καμμένος: Ο Τσίπρας γνώριζε το plan B μου, αλλά δεν συμφωνεί | Documento\nΔιαβάζετε: ΚΑΜΜΕΝΟΣ: Ο ΤΣΙΠΡΑΣ ΓΝΩΡΙΖΕ ΤΟ PLAN B ΜΟΥ, ΑΛΛΑ ΔΕΝ ΣΥΜΦΩΝΕΙ\nO Πάνος Καμμένος, επέστρεψε στην Ελλάδα από το ταξίδι του στις ΗΠΑ και μίλησε για όλα όσα γράφτηκαν για το επικείμενο ταξίδι, τις σχέσεις του με τον Αλέξη Τσίπρα καθώς επίσης για το πόσο σημαντικά οφέλη εξασφαλίστηκαν για την Άμυνα της χώρας.\nΣχετικά με τις προτάσεις του για το εναλλακτικό σχέδιο στο Μακεδονικό, ο Πάνος Καμμένος ξεκαθαρίζει ότι εξέφρασε την προσωπική του άποψη ως κυβερνητικός εταίρος και δεν εκπροσωπούσε την επίσημη θέση της κυβέρνησης.\nΣε ερώτηση για το αν ήταν ενήμερος ο πρωθυπουργός σχετικά με το Plan B, ο κ. Καμμένος διευκρίνισε ότι ο κ. Τσίπρας δεν εγκρίνει τη συγκεκριμένη πρόταση ως επίσημη εξωτερική πολιτική και επανέλαβε ότι στις επαφές του στην Ουάσινγκτον «δεν υποκατέστησα ούτε τον Αλέξη Τσίπρα ούτε τον Νίκο Κοτζιά».\nΌσον αφορά την απάντηση που έλαβε από το Στέιτ Ντιπάρτμεντ, ο πρόεδρος των ΑΝ.ΕΛ. Γνωστοποίησε ότι οι ΗΠΑ επιμένουν στη στήριξη της Συμφωνίας των Πρεσπών.\n«Άρα», συνέχισε ο πρόεδρος των ΑΝ.ΕΛ., δεν μιλάμε για βάσεις που έρχονται να υποκαταστήσουν την εθνική κυριαρχία της χώρας» και έφερε το παράδειγμα της Σούδας ως μιας βάσης που δίνει διευκολύνσεις στο σύνολο των συμμαχικών δυνάμεων.\n«Υπάρχουν μόνο διευκολύνσεις που προβλέπονται από τη συμμετοχή μας στη Συμμαχία, δεν μιλάμε για καινούργιες βάσεις, δεν καταπατείται η εθνική κυριαρχία», είπε επίσης αναφερόμενος στη βάση της Λάρισας.\n«Σε πλήρη αρμονία με τον Τσίπρα»\nΑπαντώντας για τις αντιδράσεις που προκλήθηκαν στον ΣΥΡΙΖΑ, ο κ. Καμμένος έριξε τους τόνους λέγοντας ότι σε πολιτικό επίπεδο καταλαβαίνει και αποδέχεται τις ιδεολογικές διαφορές ανάμεσα στα δύο κόμματα, «ακόμα και με τον κ. Φίλη που μπορεί να έχω λίγο παραπάνω απ' ό,τι με άλλους στον ΣΥΡΙΖΑ, ο άνθρωπος είναι έντιμος και καθαρός στις θέσεις του, ποτέ δεν τις άλλαξε».\nΑπάντησε, ωστόσο, στην κριτική που του άσκησε ο κ. Φίλης ότι είναι καρικατούρα του Ματέο Σαλβίνι ότι «οι ΑΝ.ΕΛ. δεν είναι Σαλβίνι, στήριξαν την κυβερνητική πολιτική στο θέμα των προσφύγων περισσότερο από κάθε άλλον γιατί είμαστε πεπεισμένοι ότι αυτή είναι η σωστή πολιτική».


Σφοδρή επίθεση στον Μπιλ Γκέιτς έκανε ο Δρ. Βλαντιμίρ Ζελένκο: «Δεν είναι προφήτης, είναι εγκληματίας» | Ploumistos.com\nΣφοδρή επίθεση στον Μπιλ Γκέιτς έκανε ο Δρ. Βλαντιμίρ Ζελένκο: «Δεν είναι προφήτης, είναι εγκληματίας»\n👉Σφοδρή επίθεση και στον Μπιλ Γκέιτς έκανε ο Δρ. Βλαντιμίρ Ζελένκο, ο οποίος εδώ και καιρό έχει ταχθεί κατά του μαζικού εμβολιασμού για τον κορωνοϊό.\nΟ Β.Ζελένκο είχε αναφερθεί προσφάτως και στον Γιουβάλ Νόα Χαράρι, τον οποίον είχε «στολίσει».\nΌσα είπε ο Β.Ζελένκο για τον Μ.Γκέιτς:\nΞέρετε, έχω ένα ανέκδοτο περί αυτού: Όλος ο κόσμος υποφέρει επειδή ο Μπιλ Γκέιτς δεν μπορούσε να βρει φίλη στο γυμνάσιο.\nΟ τύπος που έφτιαξε ιούς υπολογιστών και μετά πούλησε το λογισμικό για να καθαρίσει τους ιούς τώρα εμπλέκεται στην παγκόσμια ιολογία!\nΕίναι ένα πρότυπο κοινωνιοπαθητικής συμπεριφοράς!\nΤον ρώτησαν γιατί ο κόσμος δεν παίρνει πολύ στα σοβαρά αυτή την πανδημία και απάντησε: ‘ω, θα πάρουν την επόμενη στα σοβαρά’\nΣαν αυτό να βγήκε κατευθείαν από ταινία τρόμου! Δεν είναι προφήτης, είναι εγκληματίας»!\nPloumistos.com: Σφοδρή επίθεση στον Μπιλ Γκέιτς έκανε ο Δρ. Βλαντιμίρ Ζελένκο: «Δεν είναι προφήτης, είναι εγκληματίας»


ΗΠΑ, 2007. Διάρκεια: 108΄.\nΣενάριο-Σκηνοθεσία: Thomas McCarthy.\nΠρωταγωνιστούν: Richard Jenkins, Haaz Sleiman, Danai Jekesai Gurira, Hiam Abbass, Marian Seldes, Maggie Moore, Michael Cumpsty, Bill McHenry Richard Kind.\n«Σ’ έναν κόσμο 6 δισεκατομμυρίων ανθρώπων, δεν χρειάζεσαι παραπάνω από έναν για να αλλάξει η ζωή σου»\nΜια ακόμα ταινία για τη μετανάστευση; Όχι, αλλά μια ταινία που με αφορμή τη συνάντηση «ντόπιων» και «ξένων» μιλάει για την μεταναστευτική πολιτική, τα ανθρώπινα δικαιώματα, την ξενοφοβία, την αλληλεγγύη, τη συντροφικότητα και τις ασυνήθιστες και απρόσμενες φιλίες ανάμεσα σε ανθρώπους που διαφέρουν στα πάντα: την καταγωγή και την εθνική τους κουλτούρα, την οικονομική και κοινωνική τους θέση, τον χαρακτήρα και τον τρόπο να εξωτερικεύουν τα συναισθήματά τους. Ένα φιλμ για την δυνατότητα να συναντήσει κάποιος τη χαρά και την ευτυχία στα πλέον απίθανα μέρη, στις πλέον δύσκολες καταστάσεις.\nΩς «επισκέπτες» (visitors) στην ταινία εννοούνται όλοι. Και ο βέρος αμερικανός που επιστρέφει μετά από μακρά απουσία στο σπίτι του στην Νέα Υόρκη, ως ξένος εξαιτίας των συνθηκών που τον υποχρέωσαν να ζει και να δουλεύει σε άλλη πολιτεία και ο καθένας από τους μετανάστες που συναντά. Είτε πρόκειται για αυτούς που, εν αγνοία του, έχουν εγκατασταθεί στο σπίτι του, είτε για αυτούς που γνωρίζει στην πορεία να αναζητούν ένα καλύτερο μέλλον σε μια ξένη γη, για να παραμένουν πάντα «ξένοι» και «προσωρινοί». Ο Γουόλτερ είναι 62 χρόνων και διδάσκει Οικονομικά στο πανεπιστήμιο του Κονέκτικατ. Είναι μονόχνοτος και κυνικός και μετά το θάνατο της γυναίκας του έχει χάσει το πάθος για τη ζωή, το γράψιμο και τη διδασκαλία. Βυθισμένος στη ρουτίνα της καθημερινότητας, αποπειράται να γεμίσει τη μοναξιά και το συναισθηματικό κενό του, μαθαίνοντας κλασικό πιάνο, τη μεγάλη αγάπη της νεκρής συζύγου. Όταν το πανεπιστήμιο τον στέλνει σε ένα συνέδριο στο Μανχάταν επιστρέφει στο διαμέρισμά του και αιφνιδιάζεται βρίσκοντας εκεί ένα νεαρό ζευγάρι μεταναστών. Ο Σύρος Τάρεκ ταλαντούχος μουσικός, που κερδίζει τα προς το ζην παίζοντας στο δρόμο και σε μπαράκια της Νέας Υόρκης και η Σενεγαλέζα Ζαϊνάμπ, δεν έχουν «καταλάβει» το σπίτι, απλά έχουν πέσει θύματα υπενοικίασης από τον άνθρωπο που ο Ουόλτερ είχε εμπιστευτεί τα κλειδιά του διαμερίσματος. Στην αρχή τους ζητά να φύγουν, αλλά όταν αντιλαμβάνεται ότι δεν έχουν άλλη στέγη, τους επιτρέπει να μείνουν μαζί του μέχρι να βρουν μόνιμο καταφύγιο.\nΤην αρχική αμηχανία και τις πρώτες δυσκολίες διαδέχεται μια ευχάριστη συμβίωση και σε αυτό θα παίξει καταλυτικό ρόλο ο ανοιχτόκαρδος Τάρεκ, που συγκινημένος από την φιλοξενία επιμένει να διδάξει τον καθηγητή αφρικανικό τύμπανο. Ο μεσήλικας και παραιτημένος καθηγητής ενθουσιάζεται από της ζωηράδα και το δυναμισμό αυτού του άγνωστου για αυτόν είδους μουσικής και η επαφή με τους καινούργιους φίλους ανοίγει μπροστά του ένα καινούργιο κόσμο γεμάτο ρυθμό και έντονα συναισθήματα, ενώ ξυπνά μέσα του το θαμμένο ενδιαφέρον για ζωή. Ο Ουόλτερ αφήνει το παρελθόν πίσω του, αναγεννιέται και για πρώτη φορά μετά από καιρό δείχνει πραγματικό ενδιαφέρον για κάτι, αρχικά για τη μουσική στη συνέχεια για τους ανθρώπους γύρω του. Στην πορεία, του δίνεται η ευκαιρία να γευτεί τη χαρά να βοηθάς τον εαυτό σου μέσα από τη βοήθεια στους άλλους. Γιατί έρχεται η μοιραία στιγμή που η αστυνομία θα ανακαλύψει τυχαία, πως ο Τάρεκ δεν διαθέτει άδεια παραμονής, γεγονός που ισχύει για τη Ζαϊνάμπ και τη μητέρα του νεαρού, οι οποίες κατά συνέπεια αδυνατούν να τον βοηθήσουν στην δύσκολη κατάσταση που βρίσκεται. Ο Τάρεκ κινδυνεύει με απέλαση και το δύσκολο έργο της αποτροπής της αναλαμβάνει με μεγάλη προθυμία ο Ουόλτερ.\nΟ ηθοποιός, σκηνοθέτης και σεναριογράφος Thomas McCarthy, εντυπωσίασε κοινό και κριτικούς παρουσιάζοντας την πρώτη του ταινία, «Station Agent», στο Φεστιβάλ του Sundance. Το φιλμ προβλήθηκε στη Μέση Ανατολή στο πλαίσιο ενός προγράμματος πολιτιστικής προσέγγισης στο οποίο συμμετείχε και ο σκηνοθέτης. Σε αυτό το ταξίδι ο McCarthy, είδε από κοντά το βαθύ χάσμα που χωρίζει τους Αμερικανούς πολίτες από τους Ασιάτες. «Έμεινα κατάπληκτος από το πόσα λίγα γνωρίζω, για την περιοχή, για τους ανθρώπους, τη κουλτούρα. Η χώρα μου έχει επηρεάσει τις κοινωνίες των τόπων αυτών, με τις συνεχείς στρατιωτικές επεμβάσεις. Με όλα τα θλιβερά νέα των ειδήσεων και το δράμα που εκτυλίσσεται, δεν πρέπει να ξεχνάμε ότι άνθρωποι υπάρχουν και από τις δυο πλευρές, που οδηγούνται στο μίσος με ανεπανόρθωτες συνέπειες. Έμεινα άναυδος από τους καλλιτέχνες που συνάντησα εκεί. Με το πάθος και το ταλέντο τους. Αυτοί αποτελούν τη μαγιά που έπλασε τον Τάρεκ». Αυτή ήταν και η αφορμή της δεύτερης σκηνοθετικής και σεναριακής του προσπάθειας, που είχε σαν αποτέλεσμα το «The Visitor».\nΗ μουσική παίζει σημαντικό ρόλο στην ταινία αποτελώντας στην αρχή την αποκλειστική, αλλά καθοριστική δίοδο επικοινωνίας ανάμεσα στον Ουόλτερ και τον Τάρεκ. Το μεγάλο ατού της ταινίας είναι οι εξαιρετικές ερμηνείες των ηθοποιών, ιδιαίτερα Richard Jenkins (Ουόλτερ), Haaz Sleiman, (Τάρεκ) και Hiam Abbass (μητέρα του Τάρεκ, γνωστή σε εμάς από την ισραηλινή ταινία «Η λεμονιά»). Ειδικότερα ο Richard Jenkins βρίσκεται σε εξαιρετική φόρμα, ερμηνεύοντας ήρεμα και δυνατά τον πρωταγωνιστικό ρόλο. Δικαίως τιμήθηκε με υποψηφιότητα για Oscar. Το υπόλοιπο καστ συνδράμει επαρκέστατα την προσπάθεια και έτσι παραδίδεται στο κοινό μια πολύ ενδιαφέρουσα ταινία, ένα ρεαλιστικό, λεπτοδουλεμένο δράμα χαρακτήρων με χιουμοριστικές πινελιές και πλήρη αποφυγή μελοδραματικών εντάσεων. Ένα φιλμ κοινωνικοπολιτικού προβληματισμού, το οποίο εστιάζει κυρίως στην αδικαιολόγητα αρνητική αντιμετώπιση που εξακολουθούν να αντιμετωπίζουν οι αραβικής καταγωγής κάτοικοι των ΗΠΑ μετά την 11η Σεπτεμβρίου.\nΤο φιλμ απέσπασε 18 Βραβεία, ενώ ήταν υποψήφιο και για 39 ακόμα διακρίσεις στα Φεστιβάλ όλου του κόσμου.\nΕδώ: https://www.youtube.com/watch?v=KY0FEt3mBog τοtrailer της ταινίας\nΤο πορφυρό ρόδο του Καΐρου (The Purple Rose of Cairo )\nΗΠΑ, 1984. Διάρκεια: Διάρκεια 82’. Σκηνοθεσία-Σενάριο: Woody Allen. Dick Hyman. Πρωταγωνιστούν: Mia Farrow, Jeff Daniels, Danny Aiello, Irving Metzman, Stephanie Farrow, David Kieserman, Elaine Grollman.\n«Μια από τις καλύτερες ταινίες για ταινίες που έχουν γυριστεί ποτέ» Time Magazine\nΤο 1985 ο Woody Allen σκηνοθετεί την μαγική, νοσταλγική κωμωδία «Το Πορφυρό ρόδο του Καΐρου» όπου σχολιάζει τις ανθρώπινες αυταπάτες και τις λεπτές διαχωριστικές γραμμές που χωρίζουν την φαντασία από την πραγματικότητα και τα παραμύθια από την άχαρη καθημερινότητα. Ένα λυρικό και ποιητικό φιλμ για τις μαγικές δυνάμεις της 7ης Τέχνης και την συντριπτική και συχνά καθόλου αθώα επιρροή που αυτή ασκεί στις συνειδήσεις και τις ζωές των ανθρώπων.\nΣτους χαλεπούς καιρούς της οικονομικής και κοινωνικής κατάρρευσης, που ακολούθησε το μεγάλο κραχ του 1929 στις ΗΠΑ, η Σεσίλια, μια φτωχή, μοναχική και καταθλιπτική σερβιτόρα, παντρεμένη με έναν άξεστο, άνεργο και αλκοολικό σύζυγο που την τρομοκρατεί στο σπίτι και κατασπαταλά τα δικά της λεφτά στα ζάρια, περνά τον ελεύθερο της χρόνο στο σινεμά, που εκείνη την εποχή αποτελούσε για πολλούς αμερικανούς την πλέον φθηνή διέξοδο από την από τη εφιαλτική καθημερινή πραγματικότητα της φτώχειας, της ανεργίας και της αντικομουνιστικής υστερίας. Καθώς είναι ευφάνταστη εθίζεται στην παρακολούθηση χολιγουντιανών ρομάντζων. Δραπετεύει, «ξεχνά τις λύπες της», όπως λέει, βλέποντας στην οθόνη πλούσιους, γενναίους και αήττητους ήρωες, που αγαπούν με πάθος, χωρίς υστεροβουλία και θυσιάζονται για το αντικείμενο του έρωτά τους. Ενθουσιάζεται από την πλέον πρόσφατη, ένα τυπικό κοσμοπολίτικο μελόδραμα (σαπουνόπερα θα το λέγαμε σήμερα) «Το Πορφυρό ρόδο του Καΐρου», το οποίο βλέπει πολλές φορές ταξιδεύοντας μαζί του στην εξωτική Αίγυπτο και σε αριστοκρατικά γκαλά. Κατά τη διάρκεια της τελευταίας προβολής εμβρόντητη αυτή, οι συν-θεατές της στην κινηματογραφική αίθουσα, αλλά και οι υπόλοιποι πρωταγωνιστές της ταινίας παρακολουθούν κάτι μαγικό. Ένας από τους ήρωες, ο γοητευτικός Τομ Μπάξτερ, που συστήνεται ως αρχαιολόγος, ποιητής και εξερευνητής και ο οποίος παρακολουθεί τη Σεσίλια κάθε φορά που αυτή επισκέπτεται το σινεμά, δραπετεύει από την οθόνη με σκοπό να της εξομολογηθεί τον παράφορο έρωτα που του έχει εμπνεύσει. Η αγάπη της Σεσίλια τού έδωσε σάρκα και οστά, τη δύναμη να κάνει το άλμα να περάσει στον άγνωστό του πραγματικό κόσμο και με αυτήν ως συνοδό να μυηθεί στα θαύματα της ζωής.\nΗ κίνηση του αυτή προκαλεί χάος και εξωπραγματικές καταστάσεις. Οι θεατές στην κινηματογραφική αίθουσα διαμαρτύρονται και ζητούν τα λεφτά τους πίσω. Οι υπόλοιποι χαρακτήρες της ταινίας περιφέρονται άσκοπα στην μεγάλη οθόνη, οργισμένοι κι αμήχανοι. Βγάζουν στην επιφάνεια τον εγωκεντρισμό τους, διαφωνούν για τη λύση του προβλήματος, ενώ κάποιοι από αυτούς απολαμβάνουν την πρόσκαιρη απελευθέρωση τους από τα σεναριακά και σκηνοθετικά δεσμά. Οι χολιγουντιανοί παραγωγοί ανήσυχοι στην σκέψη μιας οικονομικής αποτυχίας και έντρομοι στην προοπτική οι χαρακτήρες των ταινιών να αναπτύσσουν δική τους βούληση και αυτόνομη δράση, στέλνουν τον ηθοποιό Τζιλ Σέπερντ, που υποδύεται τον Τομ, να αποπλανήσει την Σεσίλια. Και εδώ αρχίζει να μπερδεύεται η φαντασία με την πραγματικότητα. Ο φανταστικός χαρακτήρας είναι ευγενικός και ρομαντικός, ο πραγματικός άνθρωπος που τον ενσαρκώνει, είναι κυνικός και αλαζόνας. Γοητευμένη και από τους δύο, η Σεσίλια μεταμορφώνεται κυριολεκτικά και ανθίζει σαν το ρόδο του Καΐρου. Εγκαταλείπει το σύζυγο της για να γνωρίσει το όνειρο. Αλλά σύντομα θα διαπιστώσει ότι αυτό που ζει είναι μια απατηλή κινηματογραφική «πραγματικότητα», ένα φανταστικό παιχνίδι που ορίζεται από το σενάριο και τις επιλογές του σκηνοθέτη. Και θα προσγειωθεί.\nΟ Woody Allen, ο σκηνοθέτης με το ιδιόμορφο στυλ, το περίεργο χιούμορ και τη μοναδική ικανότητα να «βγάζει» από τους ηθοποιούς του τον καλύτερό τους εαυτό, αποφεύγει εδώ τη γνωστή φόρμουλα με τους νευρωτικούς Νεοϋορκέζους, που έχουν προβλήματα με τις κάθε είδους σχέσεις τους και φτιάχνει μια ταινία που εμπεριέχει μια άλλη ταινία. Με αφετηρία το υπέροχο σουρεαλιστικό εύρημα της απόδρασης του ήρωα από την οθόνη και διάφορα σεναριακά και σκηνοθετικά τεχνάσματα όπως η μεταφορά από το ασπρόμαυρο στο έγχρωμο οριοθετεί την θέση του κινηματογράφου στην κοινωνία, υμνεί και ταυτόχρονα αμφισβητεί την κινηματογραφική τέχνη, την μεγαλύτερη αγάπη της ζωής του, ενώ προβληματίζεται για την επικίνδυνη γοητεία που αυτή και το «σταρ σύστεμ» ασκούν στους θεατές. Οι ερμηνείες των ηθοποιών είναι θαυμάσιες. Η Mia Farrow, που εδώ κάνει την 5η συνεργασία της με τον τότε σύζυγό της, υποδύεται μοναδικά το ρόλο της Σεσίλια προσδίδοντας του γοητεία και ντροπαλότητα. Ο δε Jeff Daniels, στον πρώτο του πρωταγωνιστικό ρόλο ενσαρκώνει τέλεια τόσο τον Τομ όσο και τον Τζιλ. Οι αντιδράσεις του υπόλοιπου καστ από όπου δραπετεύει ο ήρωας στοιχειοθετούν μερικές από τις καλύτερες στιγμές του φιλμ. Η φωτογραφία αποτυπώνει με μοναδικό τρόπο άλλοτε την επιθυμία της Σεσίλια να αποδράσει από τη μίζερη ζωή της και άλλοτε την αναπόφευκτη επιστροφή στη σκληρή πραγματικότητα.\nΗ ταινία έχει τιμηθεί με αρκετά βραβεία ανάμεσα τους το βραβείο BAFTA Καλύτερης Ταινίας και Καλύτερου Πρωτότυπου Σεναρίου (1985), το Βραβείο FIPRESCI στο Φεστιβάλ Καννών, το Βραβείο Cesar Καλύτερης Ξένης Ταινίας και άλλα.\nΕδώ: https://www.youtube.com/watch?v=Bp6YDZVVbj0 το trailer\nΕλβετία (2006), Διάρκεια: 105'. Ντοκιμαντέρ. Σενάριο-σκηνοθεσία: Stefan Haupt. Κάμερα: Patrick Lindenmaier. Ήχος: Martin Witz. Μοντάζ: Stefan Kälin. Αφήγηση: Hanspeter Müller-Drossaart. Μουσική: Tomas Korber, Γιώργος Στεργίου. Συντελεστές: Αργύρης Σφουντούρης, Χρυσούλα Τζάθα-Σφουντούρη, Αστέρω Λιάσκου-Σφουντούρη, ο κληρικός Χαράλαμπος Γιάγκου, ο καλλιτέχνης Στάθης Σταθάς, (Δίστομο), η Κονδυλία Σφουντούρη, (Αθήνα), ο Albert Spiegel, πρέσβης της Ομοσπονδίας της Γερμανίας στην Αθήνα (2002–2005), Μίκης Θεοδωράκης συνθέτης (Αθήνα), Gabriele Heinecke, δικηγόρος (ομάδα εργασίας Δίστομο, Αμβούργο), Eberhard Rondholz, δημοσιογράφος (Σκόπελος και Βερολίνο), Rolf Surmann, ιστορικός, (Αμβούργο), Arthur Bill, πρώην πρόεδρος του παιδικού χωριού Πεσταλότσι, (στο Gerzensee/Βέρνη) και Λεωνίδας Σακελλαρίδης, βιβλιοπώλης (Ζυρίχη)\nΜε φόντο την Γερμανική Κατοχή, τον Εμφύλιο πόλεμο και την Μεταπολίτευση, γεγονότα που στιγμάτισαν την Ελλάδα τα τελευταία εβδομήντα χρόνια, αυτό το λιτό, δυνατό και συγκινητικό ντοκιμαντέρ του Stefan Haupt αναφέρεται στην συγκλονιστική ζωή και τον προσωπικό θρήνο του Αργύρη Σφουντούρη, ενός ανθρώπου που σε ηλικία 4 ετών έχασε στον πόλεμο τους γονείς του. Ένα φιλμ-ταξίδι στην αναζήτηση της προσωπικής γαλήνης. Μια ταινία για το χρέος, την καταγωγή, το παρόν, το μέλλον και τις σχέσεις ατόμου-κοινωνίας, πατρίδας- εξορία, πόλεμου-ειρήνης.\nΣτις 10 Ιουνίου 1944, στο Δίστομο, οι Γερμανοί κατακτητές πραγματοποιούν μία από τις μεγαλύτερες και πλέον κτηνώδεις σφαγές στην ιστορία του Β΄ Παγκοσμίου Πολέμου. Μέσα σε λιγότερο από δύο ώρες και ως αντίποινα για μια επίθεση ανταρτών εναντίον γερμανικών στρατευμάτων, εκτελούν 218 κατοίκους του χωριού, γυναίκες, άντρες, γέρους, μωρά, ακόμα και βρέφη. Μάρτυρας της σφαγής ο τετράχρονος τότε Αργύρης, που από τύχη μένει ζωντανός αλλά χάνει τους γονείς του και άλλους 30 συγγενείς. Περνά τα επόμενα χρόνια της ζωής του σε διάφορα ορφανοτροφεία της Αθήνας μαζί με άλλα ορφανά του πολέμου, επιλέγεται από μια αποστολή του Ερυθρού Σταυρού και μεταφέρεται στην Ελβετία, στο παιδικό χωριό Πεσταλότσι στο Τρόγκεν, όπου ζει μακριά από την Ελλάδα και την μεταπολεμική δυστυχία της. Σπουδάζει στην Ελβετία, κάνει τη διδακτορική του διατριβή στο Πολυτεχνείο της Ζυρίχης στα Μαθηματικά και την Αστροφυσική, αρχίζει να διδάσκει στα εκεί λύκεια, γράφει βιβλία, μεταφράζει Έλληνες ποιητές στα γερμανικά.\nΤην τραυματική εμπειρία που έζησε ως παιδί δεν προσπαθεί να την «λησμονήσει», αλλά την μετατρέπει σε ευαισθησία και κινητήριο δύναμη στον αγώνα για ένα καλύτερο κόσμο. Γίνεται «παγκόσμιος πολίτης». Εργάζεται ως βοηθός του Ελβετικού Σώματος Βοήθειας για τα θύματα καταστροφών στη Σομαλία, το Νεπάλ και την Ινδονησία. Διατηρεί πάντα δεσμούς με την πατρίδα. Αναπτύσσει δραστηριότητα ενάντια στην επταετή δικτατορία. Όταν βρίσκεται στην Ευρώπη, πραγματοποιεί τακτικά ταξίδια στην Ελλάδα, όπου η παραμονή του γίνεται όλο και πιο μακρόχρονη, μέχρι που τελικά επιστρέφει στον τόπο του, κοντά στις αδελφές που επίσης επέζησαν. Συνειδητοποιώντας το ιστορικό του χρέος, εργάζεται αφοσιωμένα για την διεκδίκηση των Γερμανικών αποζημιώσεων προς τους συγγενείς των εκατοντάδων χιλιάδων νεκρών που προκάλεσε στη χώρα μας η γερμανική κατοχή. Ο Αργύρης Σφουντούρης χαμηλόφωνα και ευγενικά παρουσιάζει τα στοιχεία του και αποκαλύπτει ότι επισήμως, η σφαγή στο Δίστομο δεν έχει αναγνωριστεί ως τέτοια, αλλά τοποθετείται στο πλαίσιο μιας στρατιωτικής στρατηγικής δράσης, υποβαθμίζεται ως γεγονός και ως εκ τούτου οι αποζημιώσεις απορρίπτονται για χρόνια. Η Γερμανία αντιμετωπίζει με τον γνωστό άκαμπτο τρόπο της το θέμα, ενώ ο Γερμανός πρέσβης, που για πρώτη φορά παρευρέθηκε στην 60ή επέτειο της σφαγής, απλά αρθρώνει διπλωματικές τυπικούρες περί συγχώρεσης και μνήμης.\nΗ αλήθεια είναι ότι παρακολουθώντας το ντοκιμαντέρ και ζώντας για μια ακόμα φορά κάποιες τραγικές στιγμές της ιστορίας μας, δημιουργούνται στον κάθε θεατή επίκαιρα και επίμονα ερωτηματικά. Γιατί δεν γιορτάστηκε ποτέ, παρά μόνο πρόσφατα η Απελευθέρωση της Αθήνας και ολόκληρης της χώρας; Γιατί χρειάστηκε να περάσουν περισσότερο από 38 χρόνια για να αναγνωριστεί η Εαμική Εθνική Αντίσταση, μόλις το 1982; Γιατί η εκάστοτε πολιτική ηγεσία της χώρας σίγησε επί μακρόν ή ολιγώρησε, για να μην πούμε παραιτήθηκε από τη διεκδίκηση των γερμανικών αποζημιώσεων; Γιατί εξάντλησε την παρέμβασή της σε μνημόσυνα και δεν επέδειξε την αναγκαία θέληση, τόλμη και ικανότητα να προβάλλει τα δικά μας ολοκαυτώματα, τα Καλάβρυτα, τη Βιάννο , το Δίστομο; Γιατί κυριάρχησαν οι μικροπολιτικές σκοπιμότητες που επέβαλαν να αποσιωπηθεί ο ρόλος του ΕΑΜ και του ΕΛΑΣ στην ηθική και βιολογική επιβίωση του ελληνικού λαού και καταστράφηκε έτσι ή διαστρεβλώνοντας μεγάλο μέρος της ιστορικής μνήμης;\nΌσα χρόνια και να περάσουν τα εγκλήματα κατά της ανθρωπότητας, που προκλήθηκαν από τη ναζιστική θηριωδία θα είναι απαράγραπτα. Και αυτό δεν το λέμε με καμία διάθεση εκδικητικότητας ή ρεβανσισμού, αλλά γιατί ο κάθε λαός πρέπει να έχει στην ιστορία τη θέση που του ανήκει. Και έτσι, όπως ακριβώς αναγνωρίζουμε στον ελληνικό λαό το γεγονός ότι ήταν ο πρώτος που σταμάτησε τη ναζιστική πολεμική μηχανή από τον Οκτώβριο του 1940 έως τον Απρίλιο του 1941, έτσι πρέπει να αναγνωρίζεται σε κάθε αντιστασιακή οργάνωση το μέρος της συμβολής της σε αυτή την εποποιία. Και ακριβώς επειδή σήμερα γίνεται μια τεράστια προσπάθεια αναθεωρημένης ανάγνωσης της ιστορίας, θεωρούμε την προβολή του ντοκιμαντέρ «’Ενα τραγούδι για τον Αργύρη» σαν μια μικρή συμβολή στη διάδοση της επιστημονικής ιστορικής γνώσης.\nΗ ταινία απέσπασε πολλά βραβεία και διακρίσεις ανάμεσά τους τα εξής: Βραβείο Κοινού στο 9o Φεστιβάλ Ντοκιμαντέρ Θεσσαλονίκης "Εικόνες του 21ου αιώνα" (Audience Award, 9th Thessaloniki Documentary Festival). Υποψήφιο Καλύτερο Ντοκιμαντέρ στα Ελβετικά Βραβεία Κινηματογράφου (Swiss Film Prize nomination for Best Documentary Film). Βραβεiο Κοινού στο 1ο Φεστιβάλ Ελληνικών Ταινιών στο Λος Άντζελες (Audience Choice Award, Los Angeles Greek Film Festival). Erasmus EuroMedia Medal, European Society for Education and Communication.\nΕδώ: https://www.youtube.com/watch?v=kbqZve-QsMA το trailer της ταινίας\nΤα πλεονεκτήματα του να είσαι στο περιθώριο, (The Perks of Being a Wallflower)\nΗΠΑ, 2012. Διάρκεια:103'. Σκηνοθεσία-Σενάριο: Stephen Chbosky. Πρωταγωνιστούν: Emma Watson, Nina Dobrev, Paul Rudd, Logan Lerman, Mae Whitman, Melanie Lynskey, Ezra Miller, Kate Walsh ,Dylan McDermott Johnny Simmons, Nicholas Braun.\nΘεματικά η ταινία είναι πολλά πράγματα μαζί. Αντισυμβατική ιστορία αγάπης, ευαίσθητο και ειλικρινές πορτρέτο για τις άβολες στιγμές της εφηβείας και τη διαδρομή προς την ενηλικίωση μέσω της οποίας κάθε νέος συναντά, επώδυνα ή όχι, τον αληθινό κόσμο. Καταγγελία και μαζί διέξοδος για την σχολική παρενόχληση και την απομόνωση που αυτή συνεπάγεται. Ωδή για τη φιλία και την αξία των φίλων, των συμμάχων δηλαδή σε αυτή τη μάχη, που η παρουσία τους ή τα δώρα τους σε βγάζουν από τις δύσκολες στιγμές, σου χαρίζουν ανυπόκριτη ευτυχία και σε κάνουν να αισθάνεσαι ότι ο κόσμος σου ανήκει. Όλος.\nTo φιλμ διαδραματίζεται σε ένα αμερικάνικο σχολείο, την δεκαετία του΄90. Παρακολουθεί τον Τσάρλι, ένα ευφυές, ευαίσθητο και από αυτήν την άποψη «ελαττωματικό» παιδί κατά τη διάρκεια μιας συναρπαστικής, τραυματικής, αγχωτικής, αλλά τελικά απόλυτα θριαμβευτικής πρώτης σχολικής χρονιάς. Ο ήρωας μας, εκ πρώτης όψεως είναι περίεργος και μοναχικός, συμπαθής, χαριτωμένος, δειλός και σχεδόν ανύπαρκτος, όπως οι περισσότεροι έφηβοι και ευγενικός τόσο που επιτρέπει στους άλλους να τον πληγώνουν. Διαθέτει χαρίσματα και αρετές, που δεν τα ξέρει γιατί δεν οδηγούν στην αποδοχή των άλλων. Ξεκινά την πρώτη μέρα στο λύκειο με το φόβο ότι δε θα κάνει κανένα φίλο και, κατά κάποιο τρόπο, ο φόβος αυτός επιβεβαιώνεται. Άπειρος και εσωστρεφής δεν συγχρωτίζεται με τα θορυβώδη δημοφιλή παιδιά του σχολείου και καταλήγει απομονωμένος στο περιθώριο. Αλλά διαθέτει ισχυρά πλεονεκτήματα: πάντα προσπαθεί να βρει χαρά στη ζωή, κοιτάζει με ορθάνοιχτα μάτια και επηρεάζεται από όσα συμβαίνουν γύρω του, απορροφά τις κοινωνικές και οικογενειακές πιέσεις, αφομοιώνει τα δικά του παθήματά και βρίσκεται σε φάση αναμονής, περιμένοντας «μέρες καλύτερες να έρθουν». Κατά μία έννοια, είναι ευάλωτος αλλά γενναίος, δίνει τον αγώνα του με ψυχή και σθένος, χωρίς να είναι σίγουρος ότι μπορεί να αντέξει τις κακουχίες. Σε μια από τις ασκήσεις γενναιότητας, πάει ολομόναχος σε έναν ποδοσφαιρικό αγώνα όπου γνωρίζει τυχαία τη Σαμ και τον Πάτρικ δυο πολύ καλούς φίλους και ετεροθαλή αδέλφια που μαζί κάνουν ένα ευπαρουσίαστο δίδυμο και δείχνουν να μπορούν να αντιμετωπίσουν οποιαδήποτε κατάσταση. Στην πορεία γίνεται μέλος της παρέας τους, μιας ομάδας τελειοφοίτων και μεγαλύτερών του μαθητών.\nΣτον Πάτρικ που είναι τρομερά ενδιαφέρον τύπος, πνευματώδης, και γεμάτος αυτοπεποίθηση ο Τσάρλι αναγνωρίζει την αδελφή ψυχή, στην όμορφη Σαμ τον έρωτα της ζωής του. Οι νέοι φίλοι του τον εκτιμούν και του το δείχνουν, τον προστατεύουν, τον ενθαρρύνουν να ανοίγεται στους άλλους. Τον εισάγουν στη μουσική, τον κινηματογράφο, τον έρωτα και τη ζωή. Σιγά-σιγά, μέσα από την αποδοχή των άλλων μαθαίνει και αυτός να μη φοβάται, να εκτιμά τον εαυτό του, αποκτά αυτοπεποίθηση και την πολύτιμη αίσθηση ότι ανήκει κάπου.\nΗ ταινία του Stephen Chbosky, βασίζεται στο δικό του μυθιστόρημα “The Perks Of Being A Wallflower”(1999), που έχει γίνει ένα από τα αγαπημένα βιβλία της νεολαίας στις ΗΠΑ. Κάτι σαν τον «Φύλακα στη Σίκαλη» της εποχής μας, που σε μερικά σχολεία το προτείνουν ενώ σε άλλα το απαγορεύουν. «Έγραψα το βιβλίο για πολύ προσωπικούς λόγους», λέει ο Chbosky. «Περνούσα μια μία πολύ δύσκολη περίοδο στην προσωπική μου ζωή. Αλλά είχα φτάσει σε ένα σημείο που ήμουν πλέον έτοιμος να γράψω γιατί οι καλοί άνθρωποι πρέπει να βιώνουν τόσο άσχημες καταστάσεις και πως μια “οικογένεια” φίλων μπορεί να σε βοηθήσει να τις ξεπεράσεις. Χρειαζόμουν πραγματικά απαντήσεις για μένα και ήταν σαν ο Τσάρλι να με σκούντησε στον ώμο και να μου είπε: «Είμαι έτοιμος να πω την ιστορία μου.» «Δεν προσπάθησα να ικανοποιήσω ή να αγγίξω τους πάντες. Προσπάθησα να πω τη δική μου αλήθεια… Είπα αυθεντικά την ιστορία μου και πιστεύω πως το κοινό το σεβάστηκε.».\nΟ σκηνοθέτης συγκέντρωσε ένα τρομερό καστ για το σκηνοθετικό του ντεμπούτο, συμπεριλαμβανομένου ενός χαρισματικού τρίο από τους Emma Watson, Logan Lerman και Ezra Miller στους πρωταγωνιστικούς ρόλους. Ο Lerman ένα αναδυόμενο αστέρι, που υποδύεται τον Τσάρλι, δίνει μια λεπτή και θετική ερμηνεία που αναδεικνύει όλη την αγνή ψυχή του ήρωα του. Ο Ezra Miller είναι εξαιρετικός ως Πάτρικ, το ίδιο και η Watson ως Σαμ. Για να υποδυθούν τη μητέρα, τον πατέρα και τη θεία του Τσάρλι ο Chbosky διάλεξε αντίστοιχα τους βετεράνους ηθοποιούς Kate Walsh, Dylan McDermott και Melanie Lynskey, που είναι κάτι περισσότερο από επαρκείς. Η ταινία συμπληρώνεται με τις τέλειες μουσικές της εποχής από τους Smiths και Sonic Youth που ακούγονται σε όλη τη διάρκεια της. Όλοι αυτοί οι παράγοντες έχουν ως αποτέλεσμα ένα φιλμ πλούσιο, ενδιαφέρον, αληθινό, ειλικρινές συναισθηματικά, μια τρυφερή κομεντί που ξεφεύγει από τα συνήθη κλισέ των αμερικάνικων ταινιών του είδους της, που παρουσιάζουν τους έφηβους ως κάφρους. Όταν βρίσκεσαι στην ενήλικη ζωή συνήθως ξεχνάς τα προβλήματα, πολλά από αυτά αμφιλεγόμενα, που στην εφηβεία σου ράγιζαν την καρδιά. Αλλά με αυτή την ταινία συνειδητοποιείς ότι πάντα υπάρχουν νεαρά παιδιά που αισθάνονται άσχημα όταν είναι μόνα τους, θεωρούν ότι κανείς δεν τα ακούει και δεν τα νοιάζεται. Τα περισσότερα σιωπούν, βιώνουν μόνα τους το δράμα, μερικά μάλιστα αμφιταλαντεύονται στην ανάγκη να δώσουν ένα τέλος, ακόμα και οδυνηρό. Η ταινία ακριβώς αυτό μας μαθαίνει: την ανάγκη να σπάσει αυτή η σιωπή και οι νέοι να μιλούν για αυτά που βιώνουν.\nΗ ταινία απέσπασε πολλές διακρίσεις και βραβεία για την ίδια και τους συντελεστές της, ανάμεσά τους: Βραβείο Teen Choice, καλύτερης δραματικής ταινίας (2013), Βραβείο καλύτερης πρώτης ταινίας Ανεξάρτητου Πνεύματος (2013), Βραβείο της Ένωσης Κριτικών Κινηματογράφου Καλύτερου γυναικείου ρόλου για την Έμμα Γουάτσον, (Σαν Ντιέγο Καλιφόρνια 2012), Βραβείο People’s Choice (2013) Καλύτερης ηθοποιού σε δραματική ταινία και πάλι για την Έμμα Γουάτσον.\nΕδώ: https://www.youtube.com/watch?v=_TGLUN2hE10 το trailer της ταινίας


Kefalonia Mas - Απάντηση της ΑΝ.Α.Σ.Α στην κα. Κράτσα για τα δήθεν fake news – Το επίσημο site της προτείνει επίσκεψη στο ανύπαρκτο Μουσείο Γιαλλινά Κέρκυρας\nΑπάντηση της ΑΝ.Α.Σ.Α στην κα. Κράτσα για τα δήθεν fake news – Το επίσημο site της προτείνει επίσκεψη στο ανύπαρκτο Μουσείο Γιαλλινά Κέρκυρας\nΜάρτιος 15, 2019 - 09:11\nΚέρκυρα, 14 Μαρτίου 2019\nΜετά από την εικονική πραγματικότητα του Μουσείου Γιαλλινά στην Κέρκυρα, η κα. Κράτσα ανακάλυψε τις «κυβερνοεπιθέσεις» και τα δήθεν fake news.\nΜόνο που δυστυχώς αυτό που υποστηρίζει ότι είναι fake news και μας εγκαλεί επί ποινή μετάνοιας, είναι το ακριβές περιεχόμενο της επίσημης ιστοσελίδας της, εκείνης που μας υποδεικνύει ως επίσημη πηγή ενημέρωσης.\nΝα την ενημερώσουμε λοιπόν, ότι στην ενότητα «ΠΡΩΤΟΒΟΥΛΙΕΣ», κατηγορία «Ας γνωρίσουμε κι ας προβάλλουμε την Ελλάδα», η κα. Κράτσα μας προτείνει τα μέρη που πρέπει να επισκεφτούμε και τα οποία συστήνει, όπως λέει η ίδια στους φίλους και συναδέλφους της, προφανώς, τότε, στο Ευρωπαϊκό Κοινοβούλιο.\nΈνα από τα ελάχιστα μέρη που προτείνει στα Ιόνια Νησιά είναι το Μουσείο Γιαλλινά Κέρκυρας, το οποίο επαναλαμβάνουμε ότι δεν υφίσταται.\nΣυνεπώς δεν ξέρουμε τι είναι χειρότερο απ' όλα. Το ότι η κ. Κράτσα δεν γνωρίζει καθόλου την Κέρκυρα και τα Ιόνια νησιά ή ότι δεν γνωρίζει ούτε τι περιλαμβάνει η ιστοσελίδα της;\nΑς βγάλουν οι πολίτες στα Ιόνια νησιά τα δικά τους συμπεράσματα.\n(Καλού – κακού επισυνάπτουμε και την σχετική φωτογραφική απόδειξη από το site της κας. Κράτσα, μήπως και οι «κυβερνοεπιθέσεις» το εξαφανίσουν!!! )


Η διαμάχη φύσης - ανατροφής\nΑρχική/Συνείδηση & Υποσυνείδητο/Η διαμάχη φύσης - ανατροφής\nΤι ποσοστό της "προσωπικότητας" μας οφείλεται στη φύση και στην ανατροφή μας;\nΗ απαρχή της διαμάχης μεταξύ φύσης και ανατροφής, άλλα και της ψυχολογίας γενικότερα, πολύ συχνά αποδίδεται σε δυο Βρετανούς φιλόσοφους του 17ου αιώνα. Ο Τόμας Χόμπς υποστήριζε ότι από τη στιγμή που γεννιούνται, οι άνθρωποι καθοδηγούνται από τα ένστικτα που έχουν κληρονομήσει και έχουν πολύ λίγο προσωπικό έλεγχο πάνω στο πεπρωμένο τους. Ο Τζόν Λόκ, από την άλλη μεριά, είναι ο πατέρας της θεωρίας του "παρθένου πνεύματος", που υποστηρίζει ότι το μυαλό του νεογέννητου είναι μια λευκή πλάκα όπου πάνω της καταγράφονται όλες οι εντυπώσεις. Με τη σωστή μέθοδο καθοδήγησης, ο άνθρωπος διαμορφώνεται με τον ένα ή τον άλλο τρόπο.\nΤο πρόβλημα φύση - ανατροφή (ή περιβάλλον - κληρονομικότητα) παλιότερα παρουσιαζόταν σαν θέση επιλογής όπου το ένα σκέλος απέκλειε το άλλο. Σήμερα οι ψυχολόγοι ενδιαφέρονται για τη σχετική σημασία της κληρονομικότητας και του περιβάλλοντος στη διαμόρφωση της συμπεριφοράς. Αυτοί που θεωρούν το περιβάλλον πιο σπουδαίο είναι ένθερμοι οπαδοί της επιστημονικής μελέτης του περιβάλλοντος, γιατί, όπως λένε, το περιβάλλον το ελέγχει κανείς, άρα μπορεί να ελέγξει και τη συμπεριφορά που διαμορφώνεται μέσα σε αυτό. Οι ντετερμινιστές, αυτοί δηλαδή που θεωρούν την κληρονομικότητα σαν πιο σπουδαίο παράγοντα, υποστηρίζουν ότι οι αλλαγές του περιβάλλοντος δεν έχουν σημασία, γιατί άτομα με διαφορετική κληρονομικότητα, θα αντιδράσουν στις ελεγχόμενες αλλαγές του περιβάλλοντος με διαφορετικό τρόπο. Τα επιστημονικά δεδομένα που υπάρχουν μπορούν να ερμηνευτούν με πολλούς τρόπους.\nΣε μια μελέτη, ψυχολόγοι παρακολουθήσαν την εξέλιξη εκατό περίπου παιδιών από τη γέννησή τους ως την εφηβεία. Κατέληξαν στο συμπέρασμα ότι ορισμένα χαρακτηριστικά της ιδιοσυγκρασίας τους, που παρατηρήθηκαν κατά τη γέννηση εξακολούθησαν να κυριαρχούν σε όλα τα χρόνια της παρακολούθησης. Αυτά τα χαρακτηριστικά περιλάμβαναν - γενική διάθεση, προσαρμοστικότητα στο περιβάλλον, ηρεμία, ανησυχία, επιμονή, δραστηριότητα, παραδοχή νέων αντικείμενων και άγνωστων προσώπων. Καθώς τα παιδιά πλησίαζαν την εφηβεία, οι ψυχολόγοι ήταν σε θέση να προβλέψουν, με μεγάλο ποσοστό ακρίβειας, την προσωπικότητά τους. Αυτό θεωρήθηκε σαν απόδειξη ότι οι βιολογικές διεργασίες κυριαρχούν στην ανάπτυξη της προσωπικότητας.\nΟι "περιβαλλοντολόγοι" διαφωνούν και υποστηρίζουν ότι οι γονείς αυτών των παιδιών ανταμείβουν τα αναγνωρίσιμα χαρακτηριστικά που, στην εξελιγμένη τους μορφή, θα είναι αποτέλεσμα της μάθησης και όχι της κληρονομικότητας.\nΟ Ουώλτερ Μίσελ, από το Πανεπιστήμιο του Στάνφορντ, διαφώνησε ριζικά με την άποψη ότι η προσωπικότητα έχει τις βάσεις της στην κληρονομικότητα και στα έμφυτα χαρακτηριστικά. Η δική του θεωρία ήταν ότι η συμπεριφορά μας σε κάθε περίπτωση μπορεί να αλλάξει δραστικά σαν αποτέλεσμα προηγούμενων εμπειριών και, ακόμα, ότι αλλαγές στο περιβάλλον μπορούν να προκαλέσουν θεαματικές αλλαγές στην "προσωπικότητα". Ακόμα και ο τρόπος που φερόμαστε στην καθημερινή ζωή, μπορεί να αλλάξει κάτω από ορισμένες συνθήκες.\nΟι παρατηρήσεις που οδήγησαν τον Μίσελ σε αυτή την άποψη, μπορούν να αναζητηθούν σε ένα κλασικό πια πείραμα που έκαναν οι Χάρτσορν και Μέυ, πριν από 50 χρόνια. Σε μια προσπάθεια να διαπιστώσουν ποια παιδιά κάνουν "ζαβολιές" όταν τους δοθεί η ευκαιρία, κατέγραψαν την "τιμιότητα" των παιδιών σχολικής ηλικίας. Τα αποτελέσματα έδειξαν ότι δεν υπάρχουν πραγματικοί "ζαβολιάρηδες". Η "τιμιότητα" των παιδιών άλλαζε από δοκιμασία σε δοκιμασία. Όλα εξαρτιόνταν από το πόσο ήταν παρακινδυνευμένο, από το πόση προσπάθεια χρειαζόταν, και από το τι έκαναν τα άλλα παιδιά.\nΠαρόλο που η "τιμιότητα" της παιδικής ηλικίας επηρεάζεται εύκολα, η ηθική συμπεριφορά εδραιώνεται καθώς μεγαλώνουμε. Οι "περιβαλλοντολόγοι" θεωρούν τη δύναμη της κοινωνίας και των υπό-ομάδων της, σαν τους κυρίαρχους παράγοντες σε αυτή τη διαδικασία. Η ηθική, οι αξίες και οι στάσεις, όλα επηρεάζονται από τους γύρω μας. Κοινωνικοποιούμαστε μέσα σε ένα συγκεκριμένο πολιτιστικό περιβάλλον, και τίποτα δεν μπορεί να αλλάξει την πορεία της παντοδύναμης αυτής διαδικασίας, λένε οι περιβαλλοντολόγοι. "Άλλοι - και ειδικότερα ο Ελβετός ψυχολόγος Ζάν Πιαζέ - διαπίστωσαν μια σχέση ανάμεσα στην ανάπτυξη των γνωστικών διεργασιών και στην κατανόηση προβλημάτων ηθικής, και πιστεύουν ότι αυτή η σχέση είναι αρκετή για να εξηγήσει ικανοποιητικά τη διεργασία της κοινωνικοποίησης.\nΥπάρχουν προσωπικές εμπειρίες αρκετά ισχυρές ώστε να αλλάξουν την πορεία στην εξέλιξη της προσωπικότητας. Σημαντικές αλλαγές στη συμπεριφορά των ανθρώπων έχουν παρατηρηθεί σαν αποτέλεσμα γεγονότων όπως θρησκευτικός προσηλυτισμός, σοβαρή αρρώστια, θάνατος αγαπημένου προσώπου, οικονομική καταστροφή.\nΊσως το μόνο θέμα πάνω στο οποίο η διαμάχη περιβάλλοντος - κληρονομικότητας έχει κάποιο νόημα, είναι το θέμα της νοημοσύνης. Και εδώ τα ευρήματα των μελετών είναι ιδιαίτερα δύσκολο να ερμηνευτούν, πράγμα, όμως, που δεν έχει εμποδίσει τους ανθρώπους να πάρουν ξεκάθαρες θέσεις για τη μια ή την άλλη άποψη.


Φοιτήτρια αυτοκτόνησε στη φυλακή γιατί δεν άντεχε τα βασανιστήρια – Newsbeast\nΕίχε καταδικαστεί γιατί χτύπησε με το αυτοκίνητο έφηβο και τον εγκατέλειψε\nΜία φοιτήτρια που βρισκόταν στη φυλακή αυτοκτόνησε αφού οι συγκρατούμενές της την «τρομοκρατούσαν» και την ανάγκασαν να «παρελάσει γυμνή» μπροστά από το προσωπικό του σωφρονιστικού καταστήματος, σύμφωνα με τους γονείς της.\nΟι γονείς της περιέγραψαν πως αναγκάστηκε να γδυθεί μπροστά από το προσωπικό της φυλακής ως μέρος μιας «δοκιμασίας». Στη νεκροψία που έγινε στη σορό της διαπιστώθηκαν σημάδια στο σώμα της. Οι γονείς της αναρωτιούνται γιατί κάποιος δεν τη βοήθησε, αφού μάλιστα την είχαν δει γυμνή κατά τη διάρκεια αυτών των «εξευτελιστικών βασανιστηρίων».\nΣΧΕΤΙΚΑ TAGSαυτοκτονια φυλακη\n• Μαζική απόδραση μέσω υπόγειου τούνελ σε φυλακή της Παραγουάης\nΠεμπτη, 25 Οκτωβριου 2018, 13:46\nΜάλλον έλαβε ότι της άξιζε, το να χτυπήσεις ανθρωπο με αμαξι και να μην σταματησεις, είναι σαν δολοφονία.\nΔευτερα, 22 Οκτωβριου 2018, 21:43\nαν το χτυπημενο παιδι ειχε πεθανει (κατι πολυ πιθανο) η αντιδραση των γονιων του θα ηταν η ιδια?\nΤριτη, 23 Οκτωβριου 2018, 11:38\nΑν η γιαγια μου ειχε ροδες θα ητανε καρουλι.\nΠεμπτη, 28 Φεβρουαριου 2019, 23:16\nΕχει ομως ροδες;;χαχα\nΔευτερα, 22 Οκτωβριου 2018, 13:54\nΣτο χρονοντουλαπο της Ιστοριας να πανε\nαυτα τα ΚΟΛΑΣΤΗΡΙΑ ΨΥΧΩΝ !!!\nΜΟΝΟ ΚΑΚΟ ΚΑΝΟΥΝ !!!\nΤα περι σωφρονισμου, και προστασιας της κοινωνιας ειναι ''ΠΑΡΑΜΥΘΙΑ'' !!!\nΠεμπτη, 28 Φεβρουαριου 2019, 23:20\nΔευτερα, 22 Οκτωβριου 2018, 13:34\nΟΝΟΜΑΤΑ , ΗΛΙΚΙΕΣ , Μ.Μ.Ε. Αναφέρονται χωρα , πολη ΟΧΙ , μπας κι είναι [ μα'ι'μου - νιους-].\nΔευτερα, 22 Οκτωβριου 2018, 17:15\nΔευτερα, 05 Νοεμβριου 2018, 2:23\nδεν είναι δύσκολο, αλλά ας σε βοηθήσω λίγο:\nΔευτερα, 22 Οκτωβριου 2018, 13:25\nΦυσικά και δεν κατάλαβε οτι χτύπησε άνθρωπο, αφού ήταν ΤΥΦΛΑ στο μεθύσι και τώρα πρέπει να την λυπηθούμε? Ή μήπως ένας δολοφόνος δεν πρέπει να φυλακίζεται μόνο και μόνο για να μην βάλει τέλος στην ζωή του?\nΤριτη, 23 Οκτωβριου 2018, 0:20\nότι κατάλαβες Κωστίκα. Κάποιος που έκανε μια τέτοια πράξη ΦΥΣΙΚΑ και να τιμωρείτε.\nΤα υπόλοιπα τι δουλειά έχουν, μπορείς να απαντήσεις σε αυτό;\nΤριτη, 23 Οκτωβριου 2018, 8:33\nΆμα είσαι μπουφος...


Παθήσεις της Όρασης και Εσωτερικές Αιτίες - Εναλλακτική Δράση\nΗ ασθένεια θεραπεύει, Μάτια\nΑκολουθεί ένα εξαιρετικό απόσπασμα από το βιβλίο “Η Ασθένεια ως Πορεία της Ψυχής” (Εκδ. Πύρινος Κόσμος) Τα μάτια αφήνουν κυρίως να μπουν εντυπώσεις απ’\nΑκολουθεί ένα εξαιρετικό απόσπασμα από το βιβλίο “Η Ασθένεια ως Πορεία της Ψυχής” (Εκδ. Πύρινος Κόσμος)\nΤα μάτια αφήνουν κυρίως να μπουν εντυπώσεις απ’ έξω, αλλά και να βγει κάτι από μέσα τους: στα μάτια βλέπουμε τα συναισθήματα και την ψυχική διάθεση του άλλου. Γι’ αυτό διερευνούμε το βλέμμα του συνανθρώπου μας, προσπαθώντας να τον κοιτάξουμε βαθιά στα μάτια ή να “διαβάσουμε στα μάτια τη σκέψη του”. Τα μάτια ξεσπούν σε δάκρυα, φανερώνοντας προς τα έξω μια εσωτερική ψυχική κατάσταση. Η ιριδοσκόπηση χρησιμοποιεί μέχρι σήμερα τα μάτια ως καθρέφτες του σώματος, αλλά είναι εξίσου δυνατόν να αναγνωρίσουμε τον χαρακτήρα και την ψυχική δομή ενός ανθρώπου στα μάτια του. Υπάρχει και το κακό μάτι ή το μαγικό μάτι που μαρτυρεί ότι το μάτι δεν είναι μονάχα ένα όργανο που αφήνει εντυπώσεις να μπουν, αλλά και βγάζει προς τα έξω κάποιες εσωτερικές διαθέσεις. Τα μάτια ενεργοποιούνται επίσης, όταν ρίχνουμε το βλέμμα σε κάποιον. Στη λαϊκή γλώσσα ο ξαφνικός έρωτας ονομάζεται και τύφλωση – διατύπωση που προδίδει ότι οι ερωτευμένοι δεν είναι πλέον σε θέση να δουν την πραγματικότητα, γιατί ο έρωτας τυφλώνει.\nΣυχνότερες διαταραχές της όρασης είναι η μυωπία κι η πρεσβυωπία· η πρώτη κυρίως κατά τη νεότητα, ενώ η δεύτερη κατά την έναρξη του γήρατος. Η κατανομή αυτή είναι λογική, γιατί η νεολαία βλέπει συνήθως μόνον το δικό της, στενό περίγυρο και στερείται επομένως της έποψης και της οξυδέρκειας. Το γήρας έχει περισσότερη απόσταση από τα πράγματα. Σε αναλογία μ’ αυτό, η μνήμη των ηλικιωμένων ατόμων, παράλληλα με τη λησμοσύνη των πολύ πρόσφατων γεγονότων, διαθέτει την εξαιρετική ικανότητα να θυμάται πολύ παλιά γεγονότα με αξιοθαύμαστη ακρίβεια.\nΗ μυωπία μαρτυρεί υπερβολική υποκειμενικότητα. Ο μύωψ παρατηρεί τα πάντα μέσα από τα δικά του γυαλιά, κάθε θέμα τον πλήττει προσωπικά. Βλέπει μόνον ως την άκρη της μύτης του, και παρ’ όλα αυτά το στενό του οπτικό πεδίο δεν τον πλουτίζει με αυτογνωσία. Εδώ έγκειται το πρόβλημα, γιατί ο άνθρωπος θα έπρεπε να συσχετίζει όσα βλέπει με τον εαυτό του, ώστε να μάθει έτσι να βλέπει τον εαυτό του. Η αρχή αυτή ωστόσο αναστρέφεται εφόσον ο άνθρωπος παραμείνει προσκολλημένος στην υποκειμενικότητα. Συγκεκριμένα αυτό σημαίνει ότι το άτομο συσχετίζει μεν τα πάντα με τον εαυτό του, αλλά αρνείται να δει και να αναγνωρίσει σ’ αυτά τον εαυτό του. Στην περίπτωση αυτή, η υποκειμενικότητα υπαγορεύει στο άτομο μόνον το αίσθημα ότι προσβλήθηκε, ή παρόμοιες αντιδράσεις άμυνας, χωρίς να διαλυθεί η προβολή.\nΗ μυωπία αποκαλύπτει αυτήν τη σύγχυση. Εξαναγκάζει τον άνθρωπο να κοιτάξει καλύτερα το προσωπικό του πεδίο. Φέρνει την απόσταση της καθαρότερης εικόνας κοντύτερα στα μάτια και στην άκρη της μύτης. Η μυωπία προβάλλει σε σωματικό επίπεδο την υπερβολική υποκειμενικότητα, απαιτώντας όμως αυτογνωσία. Η γνήσια αυτογνωσία οδηγεί αναγκαστικά μακριά από την υποκειμενικότητα. Όταν κάποιος δεν βλέπει (ή έχει αδύνατη όραση), η ερώτηση της κάθαρσης είναι: “Τι δεν θέλει να δει;” Και η απάντηση είναι πάντα η ίδια: “Τον εαυτό του”.\nΤο μέγεθος της άρνησης να δει κανείς τον εαυτό του όπως είναι, μετράται με τις διοπτρίες των γυαλιών του. Τα γυαλιά είναι τεχνητή πρόθεση κι επομένως απάτη. Με τεχνητό τρόπο αντι-^ σταθμίζεται η σοφή διόρθωση που είχε κάνει το πεπρωμένο, και υποτίθεται ότι όλα είναι εν τάξει. Η απάτη αυτή ενισχύεται κατά πολύ με τους φακούς επαφής, που καλύπτουν το γεγονός της άρνησης “να δει καλά”. Ας φανταστούμε ότι σε μια νύχτα αφαιρούσαμε απ’ όλους τα γυαλιά και τους φακούς επαφής – τι θα συνέβαινε! Η ζωή θα ήταν ξαφνικά πολύ πιο ειλικρινής. Αμέσως θα αντιλαμβανόμασταν πώς βλέπει κανείς τον κόσμο και τον εαυτό του, και – πράγμα πολύ σημαντικότερο – οι πάσχοντες θα βίωναν στον εαυτό τους την αδυναμία να δουν τα πράγματα όπως είναι. Ο άνθρωπος ωφελείται μόνον από την αναπηρία που ο ίδιος βιώνει. Ξαφνικά αρκετοί θα συνειδητοποιούσαν πόσο “ασαφής” είναι η εικόνα του κόσμου, πόσο “συγκεχυμένα” βλέπουν τα πάντα και πόσο στενό είναι το προσωπικό τους πεδίο. Ίσως μάλιστα σε μερικούς να έφευγαν οι χρόνιες εκείνες παρωπίδες και να άρχιζαν να βλέπουν τα πράγματα σωστότερα, γιατί, πώς κάποιος που δεν μπορεί να δει σωστά, θέλει κάποτε να αποκτήσει ενόραση;\nΟ ηλικιωμένος άνθρωπος θα έπρεπε, βάσει της πείρας του στη ζωή, να έχει αναπτύξει σοφία και ευρυωπία. Ωστόσο πολλοί πραγματώνουν αυτήν την ευρυωπία μόνον στο σωματικό επίπεδο υπό μορφή υπερμετρωπίας. Η αχρωματοψία μαρτυρεί την τύφλωση στην πολυμορφία και στην πολυχρωμία της ζωής – πλήττει ανθρώπους που βλέπουν τα πάντα γκρίζα και αρέσκονται να μηδενίζουν τις διαφορές – με λίγα λόγια, τους άχρωμους ανθρώπους.\nΗ επιπεφυκίτις (φλεγμονή του επιπεφυκότος χιτώνα), όπως κάθε φλεγμονή, μαρτυρεί κάποια σύγκρουση. Η επιπεφυκίτις προκαλεί ενόχληση στα μάτια, που ανακουφίζονται μόνον κλείνοντας τα. Κλείνουμε τα μάτια μπροστά σε μια σύγκρουση, γιατί δεν θέλουμε να την αντιμετωπίσουμε (να την δούμε κατά μέτωπο).\nΣτραβισμός: Για την όραση χρειαζόμαστε δύο εικόνες, για να μπορούμε να βλέπουμε τα πράγματα τρισδιάστατα. Ακούγοντας αυτό, ποιος δεν αναγνωρίζει τον νόμο της πολικότητας; Χρειαζόμαστε πάντοτε δύο τρόπους θέασης, για να κατανοήσουμε την ενότητα στο σύνολο της. Αν όμως οι οπτικοί άξονες δεν είναι συντονισμένοι, σημειώνεται στραβισμός, δηλαδή στον αμφιβληστροειδή σχηματίζονται δύο μη συμπίπτουσες εικόνες (διπλωπία). Αλλά αντί να βλέπουμε δύο αποκλίνουσες εικόνες, ο εγκέφαλος αποφασίζει να φιλτράρει (σβήσει) τελείως τη μια από τις δύο (δηλαδή, την εικόνα του στραβίζοντος οφθαλμού). Έτσι γινόμαστε στην πραγματικότητα μονόφθαλμοι, εφόσον το είδωλο του δεύτερου ματιού δεν μεταβιβάζεται στον εγκέφαλο. Όλα φαίνονται επίπεδα, χάνουν τις τρεις διαστάσεις.\nΤο ίδιο συμβαίνει με την πολικότητα. Ο άνθρωπος πρέπει να μπορεί να δει τους δύο πόλους ως μια εικόνα (π.χ. κύμα και σωματίδιο – ελευθερία και ντετερμινισμός – καλό και κακό). Αν δεν το κατορθώσει, και αν οι δύο εικόνες βρίσκονται σε αντιδιαστολή, διακόπτει τη μια θέαση (την απωθεί) και γίνεται μονόφθαλ-μος αντί για ενορατικός. Το άτομο με στραβισμό είναι στην πραγματικότητα μονόφθαλμο άτομο, γιατί η εικόνα του άλλου ματιού καταστέλλεται από τον εγκέφαλο, οδηγώντας σε μονή διάσταση κι επομένως σε μια μονομερή άποψη του κόσμου.\nΚαταρράκτης: Με τον καταρράκτη θολώνει ο φακός κι επόμενους η όραση. Δεν μπορείς πια να δεις τα πράγματα καθαρά. Όσο βλέπουμε καθαρά, τα πράγματα διατηρούν την καθαρότητα\nτους, δηλαδή μπορούν να μας τραυματίσουν. Αν όμως η απειλητική αυτή καθαρότητα υποκατασταθεί από ασάφεια, ο κόσμος απαλλάσσεται από τον κίνδυνο να τραυματιστεί. Η θολή όραση αντιστοιχεί σε μια ηρεμιστική απόσταση από το περιβάλλον -επομένως και από τον εαυτό μας. Ο καταρράκτης είναι σαν περσίδα, που κατεβάζουμε για να μην αναγκαζόμαστε να δούμε αυτό που δεν θέλουμε να δούμε. Ο καταρράκτης καλύπτει τα μάτια σαν φολίδα και μπορεί να καταλήξει στην τύφλωση.\nΤο γλαύκωμα οφείλεται στην αυξημένη ενδοφθαλμική πίεση, με αποτέλεσμα να μικραίνει σταδιακά το οπτικό πεδίο ωσότου φθάσει να βλέπει κανείς σαν μέσα από σωλήνα. Ο κόσμος γίνεται ορατός μέσα από παρωπίδες, χάνεται ή ικανότητα γενικής θέασης, ο ασθενής αντιλαμβάνεται μόνον ένα (οποιοδήποτε) μέρος του. Πίσω από το σύμπτωμα κρύβεται η ψυχική πίεση των δακρύων, που δεν μπόρεσαν να κυλήσουν (ενδοφθαλμική πίεση).\nΗ πιο ακραία μορφή του “δεν θέλω να βλέπω” είναι η τύφλωση, που η πλειοψηφία των ανθρώπων θεωρεί τη σκληρότερη απώλεια του οργανισμού. Χρησιμοποιούμε μεταφορικά την έκφραση είναι τυφλωμένος. Ο τυφλός στερείται για πάντα την εξωτερική επιφάνεια προβολής και αναγκάζεται να κοιτάξει προς τα μέσα. Η σωματική τύφλωση είναι απλώς η ύστατη εκδήλωση της πραγματικής τύφλωσης που μας ενδιαφέρει: της τύφλωσης της συνείδησης.\nΠριν από μερικά χρόνια μια νέα χειρουργική μέθοδος στις ΗΠΑ κατόρθωσε να ξαναδώσει το φως σε αρκετούς εφήβους. Αυτό που επακολούθησε δεν ήταν ευτυχία και χαρά. Αντίθετα, ή πλειοψηφία των χειρουργημένων δεν κατόρθωσε να αντιμετωπίσει το περιβάλλον της και να ζήσει μέσα σ’ αυτό. Μπορούμε βέβαια να προσπαθήσουμε να αναλύσουμε και να ερμηνεύσουμε αυτήν την εμπειρία από διαφορετικές πλευρές. Για τη δική μας μεθοδολογία σημασία έχει μόνον η διαπίστωση ότι με τεχνικά μέσα μπορούμε βέβαια να μεταβάλουμε ορισμένες λειτουργίες, όχι όμως να εξαφανίσουμε προβλήματα που απλώς εκδηλώνονται μέσω των συμπτωμάτων. Μόνον εφόσον εγκαταλείψουμε την ιδέα ότι κάθε διαταραχή είναι μια δυσάρεστη ενόχληση που πρέπει να διορθώσουμε το ταχύτερο, και όσο γίνεται πιο αθέατα, θα μπορέσουμε να αποκομίσουμε κέρδος από τη διαταραχή. Πρώτα απ’ όλα πρέπει να επιτρέψουμε στη διαταραχή να διαταράξει τη συνήθη ρουτίνα μας, πρέπει κυρίως η ασθένεια μας να μας εμποδίσει να συνεχίσουμε τη ζωή μας όπως μέχρι τώρα. Έτσι η τύφλωση θα μπορέσει π.χ. να μας διδάξει την αληθινή όραση και να μας οδηγήσει σε ανώτερη γνώση.


Δείξε Σεβασμό στα Συναισθήματά Σου!-Από την Ελένη Γερακάκη | #Egrapsa\n7 Ιανουαρίου 2021 , Από: Egrapses\nΟι φορές που χρειάστηκε να καταπνίξουμε τα συναισθήματά μας είναι αρκετές και ακόμη περισσότερες είναι εκείνες, κατά τις οποίες οι καταστάσεις μας οδήγησαν να πράξουμε με τρόπους που ταιριάζουν με τα «πρέπει», που συνταιριάζουν με τα «πρότυπα» και συμβαδίζουν με τα «κοινώς αποδεκτά». Ωστόσο, πως μπορεί κάποιος να κατονομάσει τα συναισθήματα; Πως μπορούμε να τα κατηγοριοποιήσουμε και κυρίως πως μπορούμε να ελέγξουμε όλα εκείνα που αγωνιούν με κάθε τρόπο να γίνουν ορατά; Προσπαθούν τα αισθήματα, στην πλειονότητα των περιπτώσεων, πιο έντονα και πιο επιτακτικά από εμάς τους ίδιους να μεταφέρουν τις σκέψεις, τους προβληματισμούς, τις ανησυχίες, τις απόψεις, τα όνειρα και τις επιθυμίες μας. Τα αισθήματα που αποτελούν και ένα από τα μεγαλύτερα κομμάτια μας. Εμάς των ίδιων…Αφού είναι Εμείς οι ίδιοι…\nΠαρόλα αυτά, εμείς οι ίδιοι είμαστε εκείνοι που πασχίζουμε με κάθε τρόπο να ελέγξουμε ότι δείχνουμε. Προσπαθούμε να αποκρύψουμε όσα νομίζουμε ότι δεν είναι καλά, ξεχνώντας ότι αποτελούν μέρος μας. Ένα μέρος που θέλει να φανερωθεί. Θέλει να ακουστεί και με αυτό τον τρόπο να βρει, την όποια λύση η εκάστοτε συναισθηματική κατάσταση, επιλέξει ως καλύτερη και πιο συνυφασμένη με αυτήν.\nΑυτό που κρύβουμε, εκείνο που καλύπτουμε, όποιο σκεπάζουμε αποτελεί «στιγμή» που θα βρει αφορμή να γίνει «ώρα και χρόνος» να πραγματωθεί.\nΤα συναισθήματά μας οφείλουν σεβασμό, αν μπορούμε και θέλουμε να μιλάμε για αυτογνωσία, ευημερία και καλή ψυχική υγεία ενός ατόμου. Τα συναισθήματά μας χαίρουν εκτίμησης και αποδοχής, αν μπορούμε και θέλουμε να μιλάμε για προσωπική ολοκλήρωση και ψυχική ολότητα. Τα συναισθήματά μας θέτουν την απαρχή της αίσθησης και την συνέχεια της έκφρασης στις καθημερινές διαπροσωπικές σχέσεις και πολυάριθμές επικοινωνίες μας. Κάθε πτυχή, κάθε μορφή και κάθε έκφανση συμπληρώνει την εικόνα και συμβάλει στο ολοκληρωμένο σχέδιο αυτής. Όλα αναγκαία, απαραίτητα και πολύτιμα. Ακριβώς όπως και κάθε συναίσθημα μέσω του οποίου παρουσιάζεται η διαφορετική κατάσταση που βιώνουμε…όπως και κάθε αίσθημα μέσω του οποίου αποτυπώνεται η συναισθηματική εικόνα όσων νιώθουμε…\nΕίναι σημαντικό να βοηθάμε τα συναισθήματά να βιώνονται, δίνοντας χρόνο στον Εαυτό μας να νιώσει, να δεχθεί, να αποδεχθεί και να σεβαστεί.\nΤην προσωπικότητα και την επιθυμία…Το άτομο και την αξιοπρέπεια…Το Εγώ και τα Θέλω…


4 σημάδια που μαρτυρούν επιλόχεια κατάθλιψη - Εναλλακτική Δράση\nΗ γέννηση ενός μωρού μπορεί να πυροδοτήσει μια σειρά ισχυρών συναισθημάτων, από υπέρμετρο ενθουσιασμό και χαρά μέχρι φόβο και άγχος. Αλλά μπορεί επίσης να προκαλέσει κάτι πιο αναπάντεχο- κατάθλιψη. – The Mayo Clinic\nΗ γέννηση ενός παιδιού αποτελεί ένα γεγονός στη ζωή μιας γυναίκας, το οποίο συχνά φέρει μαζί του μια αίσθηση απερίγραπτης και ακατανίκητης χαράς. Είναι το ξεχωριστό συναίσθημα της δημιουργίας κάτι όμορφου και πολύτιμου. Αυτή η χαρά, ασχέτως των όποιων δυσκολιών μπορεί να εμφανιστούν πριν ή μετά τη γέννηση, παραμένει ζωντανή και έντονη σε όλη τη ζωή της μητέρας. Ωστόσο, με όσα μας έχουν γίνει γνωστά μέχρι σήμερα, οι επιπλοκές πριν και μετά τη γέννηση ενός μωρού είναι πιθανές και συχνές. Αυτές οι επιπλοκές μπορεί να είναι εξαιρετικά δύσκολες, σύνθετες, ακόμα και επικίνδυνες. Και οι δυσκολίες κατά τη διάρκεια της κύησης επίσης επιβαρύνουν τη σωματική και ψυχική υγεία μιας γυναίκας.\nΠολλές νέες μαμάδες βιώνουν αυτό που είναι γνωστό ως επιλόχειος κατάθλιψη (postpartum depression, PPD) και στο παρόν άρθρο εστιάζουμε στα βασικά σημάδια αυτής της διαταραχής, έτσι όπως έχουν αναγνωριστεί από τους επαγγελματίες υγείας. Επιπροσθέτως, παρέχουμε μερικές επαγγελματικές συστάσεις που αφορούν στη διαδικασία θεραπείας και ανακούφισης από την επιλόχεια κατάθλιψη.\nΠριν ωστόσο, προχωρήσουμε στα σημάδια, είναι πολύ σημαντικό να τονίσουμε τη διάκριση ανάμεσα σε δυο παρόμοιες, όμως διαφορετικές, καταστάσεις. Η «συναισθηματική δυσφορία» ή «baby blues» όπως συχνά αναφέρεται, αποτελεί κάτι αρκετά κοινό και περιγράφει τα συναισθήματα της ανησυχίας, της μελαγχολίας και της κούρασης, που πολλές γυναίκες βιώνουν αμέσως μετά τη γέννα. Έρευνες έχουν αποκαλύψει ότι έως και το 80% των γυναικών βιώνουν «baby blues». Αυτή η δυσφορία όμως είναι ήπια σε ένταση και γενικά εξαφανίζεται μετά από μια ή δύο εβδομάδες.\nΗ επιλόχεια κατάθλιψη, επίσης, εμφανίζει τέτοια συναισθήματα ανάμεσα σε άλλα, αλλά ο βαθμός στον οποίο βιώνονται είναι μεγεθυνμένος. Επίσης, είναι σημαντικό να αναφερθεί ότι η επιλόχειος αποτελεί μια αναγνωρισμένη ιατρική και ψυχική διαταραχή, η οποία αν και λιγότερο συχνή από τη «συναισθηματική δυσφορία», εμφανίζεται σε περισσότερες γυναίκες απ’ ότι μπορεί να νομίζαμε μέχρι τώρα.\nΠαρακάτω δίνονται ενδεικτικά 4 σημάδια της επιλόχειας κατάθλιψης\n1. Ανικανότητα ή απροθυμία λήψης αποφάσεων\nΤο στρες αποτελεί ένα σχεδόν καθολικό σύμπτωμα των γυναικών που πάσχουν από επιλόχειο- και συχνά είναι πολύ έντονο. Για τις γυναίκες που γίνονται πρώτη φορά μαμάδες, αυτό το στρες μπορεί να τους φανεί ιδιαιτέρως εξουθενωτικό, κάνοντας κάθε απόπειρα να παίρνουν αποφάσεις δύσκολη. Όμως η λήψη αποφάσεων για άτομα με επιλόχεια κατάθλιψη συχνά περιλαμβάνει και το φόβο. Για αυτές τις γυναίκες είναι ήδη δύσκολο να κάνουν επιλογές, αλλά όταν ειδικά αφορά στη φροντίδα του μωρού (π.χ. θηλασμός, τροφή), ο φόβος μπορεί να τις κυριεύσει. Κυρίως φόβος για το ότι θα κάνουν κάτι λάθος ή ότι κάτι θα πάει στραβά στην πορεία.\n2. Κρίσεις κλάματος ή συναισθηματικών εκρήξεων\nΌποιος έχει βιώσει την ένταση της επέλασης αρνητικών συναισθημάτων που φέρνει μαζί της η κατάθλιψη, σίγουρα θα μπορεί να καταλάβει καλύτερα. Όσον αφορά στη συμπτωματολογία της επιλόχειας κατάθλιψης, τα αρνητικά αυτά συναισθήματα μεγεθύνονται, κάνοντας το άτομο τελικά πιο ευάλωτο στις επιδράσεις τους.\nΗ σοβαρή μορφή κατάθλιψης αλλάζει ριζικά τη χημική σύσταση του εγκεφάλου, συμπεριλαμβανομένης της σεροτονίνης- τον νευροδιαβιβαστή δηλαδή που είναι υπεύθυνος για την ισορροπία της διάθεσης. Για τις μητέρες με επιλόχειο, αυτή η χημική αλλαγή στον εγκέφαλο- συνδυασμένη με το αναπόφευκτο στρες που η μητρότητα φέρνει- μπορεί να δημιουργήσει έναν έντονο κατακλυσμό συναισθημάτων. Αυτή η συναισθηματική συσσώρευση μετατρέπεται συχνά σε κρίσεις κλάματος, θυμού, λεκτικών εκρήξεων και άλλων «απρόβλεπτα έντονων» συμπεριφορών.\n3. Εξάντληση αλλά μαζί με αϋπνία\nΑρχικά, πρέπει να πούμε ότι οι νέες μαμάδες δεν έχουν την πολυτέλεια να κοιμούνται επαρκώς. Η φροντίδα και το τάισμα του μωρού κατά τη διάρκεια της νύχτας αποτελεί μια κοινή ρουτίνα. Στις περισσότερες περιστάσεις, όταν το παιδί αποκοιμηθεί, η νέα μητέρα θα ξεκλέψει αυτό τον περιορισμένο χρόνο για να κοιμηθεί και η ίδια.\nΩστόσο, εξαιτίας αναρίθμητων λόγων (συμπεριλαμβανομένων και των παραπάνω στην παρούσα λίστα), οι πάσχοντες από επιλόχεια κατάθλιψη συχνά αναφέρουν ανικανότητα να αποκοιμηθούν- μια έντονη αϋπνία. Όταν τελικά οι γυναίκες αυτές καταφέρνουν να αποκοιμηθούν, η ποιότητα του ύπνου τους είναι φτωχή. Φυσικά, ο (ήδη υπερεξαντλημένος) εγκέφαλος δεν προλαβαίνει να ξεκουραστεί και αυτός ο ανθυγιεινός κύκλος περιπλέκει περαιτέρω μια ήδη δύσκολη κατάσταση.\n4. Σκέψεις τραυματισμού του εαυτού ή του μωρού\nΠαρόλο που αυτό το σημάδι είναι πιθανώς ένα υποπροϊόν της μη φυσιολογικής εγκεφαλικής δραστηριότητας, το οποίο επιτείνεται και επιδεινώνεται περαιτέρω από το πολύ έντονο στρες και άγχος, θεωρείται πολύ σοβαρό από τους επαγγελματίες υγείας. Δυστυχώς, πολλοί ασθενείς νιώθουν ντροπή γι’ αυτές τις σκέψεις, ώστε να αναζητήσουν βοήθεια.\nΑλλά οι ψυχίατροι και οι κλινικοί ψυχολόγοι επαναλαμβάνουν και εμμένουν στο ότι δεν πρέπει να υπάρχει καμία ντροπή ως προς την αναζήτηση βοήθειας. Συγκεκριμένα, πολλές γυναίκες που έχουν αναζητήσει βοήθεια, έλαβαν έγκαιρη στήριξη και ένα θεραπευτικό σχέδιο, που μπορεί να τους βοηθήσει να ξεπεράσουν αυτή τη δύσκολη περίοδο.\nΘεραπεία της επιλόχειας κατάθλιψης\nΕυτυχώς, υφίστανται διάφορες θεραπευτικές επιλογές για κάποιον που πάσχει από επιλόχεια κατάθλιψη. Οι πιο κοινές από αυτές περιλαμβάνουν τη συμβουλευτική, τη ψυχοθεραπεία, τη φαρμακευτική αγωγή ή έναν συνδυασμό από αυτά. Τα έντονα συμπτώματα γενικά υποχωρούν μέσα σε έξι μήνες με την κατάλληλα προσαρμοσμένη θεραπεία, αν και είναι απαραίτητο να συνεχιστεί η θεραπεία για κάποιο χρονικό διάστημα, ακόμα και αν η ασθενής νιώθει καλύτερα.\nΔιπολική διαταραχή ή ΔΕΠΥ; Τα συμπτώματα, οι ομοιότητες και οι διαφορές


Έτοιμοι Σοβάδες - Δομικά Πασίση Α.Ε.\nHome » ΠΡΟΙΟΝΤΑ » Έτοιμα Επιχρίσματα | Κονιάματα » Έτοιμοι Σοβάδες\nΟ Knauf Rotband είναι έτοιμος σοβάς εσωτερικών χώρων με βάση τον γύψο και κατάλληλα επεξεργασμένο περλίτη και διαβαθμισμένη μαρμαρόσκονη. Ανήκει στην ομάδα κονιαμάτων PIV a σύμφωνα με το DIN I8550.\nΕίναι το ιδανικό προϊόν για σοβάτισμα με το χέρι, υψηλής ποιότητας και αισθητικής και ικανοποιεί τις ανάγκες του τελικού χρήστη.\nΕφαρμόζεται σε όλες τις εσωτερικές επιφάνειες τοίχων και οροφών σε κουζίνες και μπάνια.\nΕίναι ιδανικός για “μερεμέτια” και για μικρές οικοδομικές εργασίες.\nΈτοιμο βιομηχανικό κονίαμα με βάση το φαιό τσιμέντο Portland, ασβεστολιθικά αδρανή επιλεγμένης κοκκομετρίας, υδράσβεστο, και ειδικά πρόσθετα για τη βελτίωση της πρόσφυσης. Απαιτείται ανάμιξη μόνο με νερό. Έτσι μειώνεται


Ο Δημήτρης Είναι ο Πρώτος Έλληνας Σεξουαλικός Βοηθός για Άτομα με Αναπηρία - sexelixis\nO Δημήτρης Ζώρζος έχει μια ασυνήθιστη δουλειά: Εργάζεται ως σεξουαλικός βοηθός για άτομα με αναπηρία. Μιλάει κανονικά, ψύχραιμα και ανοιχτά για το επάγγελμα του, ενώ πλέον δεν νιώθει την ανάγκη να χρησιμοποιεί το ψευδώνυμο Dyon Baco. Ήταν από τους πρώτους άνδρες που ασχολήθηκαν με τη σεξουαλική βοήθεια σε άτομα με αναπηρία στην Ισπανία, έχει υπάρξει ιδρυτικό μέλος της ομάδας Sex Asistent Catalunya και πλέον, μαζί με τη σεξολόγο Charo Ricart, έχουν δημιουργήσει την οργάνωση Sexualidad Funcional. Ο στόχος τους είναι να παρέχουν ένα ασφαλές πλαίσιο, ώστε τα άτομα με ειδικές ανάγκες να έχουν τη δυνατότητα να εξερευνήσουν τη σεξουαλικότητά τους, ενώ διαθέτουν την υποστήριξη του δημόσιου συστήματος υγείας και του Υπουργείου Ισότητας της Βαλένθια. Με τον Δημήτρη συναντηθήκαμε στην Αθήνα και μιλήσαμε για το πώς το σεξ στην αναπηρία αποτελεί ένα από τα πιο δυνατά κοινωνικά ταμπού και για την τάση μας να εκθειάζουμε ή να απορρίπτουμε οτιδήποτε διαφέρει από τα κυρίαρχα κανονιστικά πρότυπα. Του έκανα ένα σωρό ερωτήσεις για τη δουλειά του, σε μια απόπειρα να καταλάβω πώς μιλάμε αυτήν τη στιγμή για το δικαίωμα των ατόμων με αναπηρία στη σεξουαλική απόλαυση.\nΤι σημαίνει να είναι κανείς σεξουαλικός βοηθός για ΑμεΑ;\nΔημήτρης Ζώρζος: Στη Sexualidad Funcional, χρησιμοποιούμε κυρίως τον όρο «σεξουαλικός συνοδοιπόρος», ενώ η υπηρεσία που προσφέρουμε αφορά άτομα που δεν έχουν πρόσβαση στο ίδιο τους το σώμα, είτε λόγω προβλημάτων κινητικότητας είτε λόγω κάποιας νοητικής στέρησης. Η υπηρεσία μπορεί να πάρει οποιαδήποτε έκφραση, επειδή το κάθε άτομο είναι διαφορετικό και υπάρχουν τόσες σεξουαλικότητες, όσα άτομα υπάρχουν στον πλανήτη. Οπότε, στην πραγματικότητα, μπορεί να είναι διεισδυτική συνουσία, μασάζ, χάδια ή απλώς μια βόλτα στο πάρκο, όπου θα κρατιόμαστε χέρι-χέρι. Η πλειοψηφία των ανθρώπων που έρχονται σε εμένα θέλουν είτε τον οργασμό είτε τη συνουσία, αλλά όταν ερχόμαστε πιο κοντά, αυτό που αποζητούν περισσότερο είναι η συντροφικότητα με έναν άνθρωπο που είναι εκεί, παρών. Ο στόχος μας είναι να προσφέρουμε πρόσβαση στη σεξουαλική απόλαυση με αξιοπρέπεια και σεβασμό, να παρέχουμε ένα ασφαλές πλαίσιο, ώστε τα άτομα με ειδικές ανάγκες να έχουν τη δυνατότητα να εξερευνήσουν τη σεξουαλικότητά τους.\nΜιλάμε για το δικαίωμα των ατόμων με αναπηρία στη σεξουαλική απόλαυση;\nΈχουμε την τάση να βλέπουμε τα άτομα με αναπηρία σαν ασεξουαλικά αγγελούδια. Όταν βλέπουμε κάποιον σε αναπηρική καρέκλα, δεν τον αντιμετωπίζουμε ως σεξουαλικό άτομο, δεν τον τσεκάρουμε με τον ίδιο τρόπο που κοιτάζουμε κάποιον μη ανάπηρο. Συνήθως, είτε χαμογελάμε είτε στρέφουμε το βλέμμα μας μακριά, σαν να μην είναι μέσα στο κοινωνικό/ερωτικό παιχνίδι. Αυτή η αντιμετώπιση είναι περισσότερο θέμα άγνοιας ή ακόμη και θέμα συνήθειας. Έχουμε συνηθίσει να θεωρούμε πως τα ΑμεΑ έχουν άλλα προβλήματα, πιο επείγοντα από το σεξουαλικό ή πώς δεν έχουν καθόλου σεξουαλικές ανάγκες. Εξαιτίας αυτής της ψευδούς πεποίθησης, ένα μεγάλο μέρος της κοινωνίας βιώνει έναν διαρκή σεξουαλικό αποκλεισμό.\nΤέτοιες πεποιθήσεις έχουν να κάνουν και με το τι θεωρούμε σεξουαλική πράξη;\nΟι σεξουαλικές αφηγήσεις που έχουμε είναι πολύ περιορισμένες. Η βασική μας σεξουαλική εκπαίδευση αυτήν τη στιγμή είναι οι σελίδες πορνό στο Iντερνετ, που παρουσιάζουν μια πολύ συγκεκριμένη πλευρά της σεξουαλικότητας. Οι εικόνες που λαμβάνουμε είναι υπό το πρίσμα της ανδρικής ματιάς και το διεισδυτικό σεξ παίζει κυρίαρχο ρόλο. Το φάσμα είναι πολύ ευρύτερο, αλλά έχουμε σχεδόν εγκλωβιστεί στην παγίδα του οργασμού, σαν να πιστεύουμε ότι πατώντας συγκεκριμένα κουμπάκια το σώμα θα ανταποκριθεί. Ευτυχώς, είμαστε πιο πολύπλοκοι από αυτό, υπάρχει μια ολόκληρη γκάμα που μας προσφέρει η ίδια μας η ύπαρξη.\nΕσύ ασχολείσαι αποκλειστικά με ΑμεΑ;\nΕγώ ασχολούμαι αποκλειστικά με όλα τα άτομα που υφίστανται κάποιου είδους σεξουαλικό αποκλεισμό. Για παράδειγμα, ακόμη και σε κάποιον που έχει ένα βαρύ συναισθηματικό πρόβλημα και δεν μπορεί να βγει από το σπίτι, έστω και αν δεν υπάρχει κάποια κλινική διάγνωση, θα προσφέρουμε την υπηρεσία. Δεν είναι απαραίτητο να υπάρχει κάποια αναπηρία, αλλά θα πρέπει να υπάρχει ανάγκη για αυτήν την υπηρεσία. Το κριτήριο, δεν είναι τόσο η ύπαρξη αναπηρίας όσο η έλλειψη δυνατότητας του ατόμου να βρει τη σεξουαλική επαφή με άλλο τρόπο.\nΥπάρχουν πελάτες που δεν μπορείς να αναλάβεις;\nΑν δούμε ότι για οποιοδήποτε λόγο δεν θα είναι επωφελές για αυτόν που ζητά την υπηρεσία, δεν προχωράμε. Ακόμη, σημαντικό ρόλο παίζει το αν όντως έχει ανάγκη τη σεξουαλική βοήθεια. Η σεξουαλική βοήθεια δεν είναι για όλους. Αυτό ξεκαθαρίζεται μέσω των αρχικών συνεντεύξεων που πραγματοποιούμε, όταν κάποιος ζητά αυτήν την υπηρεσία. Στη συνέχεια, είναι θέμα των ορίων που θέτει ο σεξουαλικός βοηθός. Σε οποιοδήποτε σημείο ο/η βοηθός, μπορεί να διακόψει, χωρίς να δώσει περεταίρω εξηγήσεις. Για παράδειγμα, έχει τύχει σε μια σεξουαλική βοηθό, που συνεργάζεται μαζί μας, να της φερθεί κάποιο άτομο με ασέβεια και θράσος τύπου «πληρώνω και θα κάνω ό,τι θέλω» και φυσικά η κοπέλα δεν προχώρησε. Ο σεβασμός απέναντι σε όλες τις πλευρές είναι από τα πιο βασικά στοιχεία που απαιτούμε. Το άτομο πληρώνει για μια υπηρεσία για την οποία και οι δυο πλευρές έχουν συναινέσει. Έχει συζητηθεί εκ των προτέρων το τι θα ακολουθήσει, ποιες είναι οι επιθυμίες και οι ανάγκες του ατόμου, καθώς και ποια είναι τα προσωπικά όρια του σεξουαλικού βοηθού. Υπάρχει ένα αυστηρό πρωτόκολλο που ακολουθείται κάθε φορά. Αν κάποιος πιστεύει ότι πληρώνοντας μπορεί να σου κάνει οτιδήποτε, είναι γελασμένος – ας κρατήσει τα χρήματά του και ας τα επενδύσει αλλού.\nΠοια είναι δηλαδή η διαδικασία που ακολουθείτε εσείς;\nΈτσι όπως το έχουμε στήσει εμείς στη Βαλένθια, υπάρχει ένα πρωτόκολλο τεσσάρων βημάτων και σε οποιαδήποτε στιγμή της διαδικασίας, αν κάποια από τις δύο πλευρές θελήσει να κάνει πίσω, κάνει πίσω, χωρίς να δώσει εξηγήσεις. Το πρώτο βήμα είναι μια αναλυτική συνέντευξη με τη σεξολόγο της ομάδας και το άτομο που ζητά την υπηρεσία. Η σεξολόγος γνωρίζει τα προφίλ των σεξουαλικών βοηθών και τα όρια του καθενός, και φροντίζει να υπάρχει συμβατότητα ανάμεσα στους εμπλεκόμενους. Από εκεί και πέρα, ως σύλλογος, κάνουμε στην άκρη και είναι πλέον θέμα των δύο πλευρών. Αυτό που ακολουθεί είναι μια πρώτη συνάντηση μεταξύ τους σε ουδέτερο χώρο, όπου θέτουν τις βάσεις της συνάντησης, κάνουν το προσωπικό τους λεκτικό συμβόλαιο. Κανονίζουν το πού, το πότε, τη διάρκεια, αν θα υπάρξει οικονομική συναλλαγή και ποια είναι τα προσωπικά όρια του καθενός, ποιες είναι οι επιθυμίες του ατόμου που ζητά την υπηρεσία. Όλο αυτό γίνεται αποκλειστικά μεταξύ των εμπλεκομένων – αυτοί πρέπει να θέσουν τα όρια. Εμείς τα μόνα όρια που βάζουμε είναι να ακολουθείται το πρωτόκολλο και να είναι μια διαδικασία που γίνεται συναινετικά. Η σεξουαλικότητα του καθενός είναι πολύ προσωπική και δεν μπορούμε να την κατηγοριοποιήσουμε με όρους αποδεκτού και μη αποδεκτού. Από τη στιγμή που υπάρχει συναίνεση, μπορεί να εκφραστεί ο καθένας όπως επιθυμεί. Το τρίτο βήμα είναι η συνάντηση, όπως έχει συμφωνηθεί από τα άτομα που εμπλέκονται και το τέταρτο είναι ένα feedback, μια απλή, ακόμη και σύντομη αναφορά, σχετικά με το πώς πήγε η διαδικασία, αν μπορούμε να βελτιώσουμε κάτι κτλ.\nΕίναι σημαντικό να υπάρχει χημεία ανάμεσα στις δύο πλευρές;\nΒέβαια πρέπει να υπάρχει χημεία. Αν δεν υπάρχει χημεία, η υπηρεσία δεν θα έχει θετικό αντίκτυπο. Ένα από τα προβλήματα που προκύπτουν στα κράτη όπου ισχύει νομικά η σεξουαλική υπηρεσία σε ΑμεΑ, είναι ότι δεν τους ενδιαφέρει να υπάρχει χημεία. Την υπηρεσία παρέχει ο σεξουαλικός βοηθός που είναι η σειρά του να παρέχει σεξουαλική βοήθεια, ανεξάρτητα από το ποιο είναι το άτομο και οι επιθυμίες του.\nΥπάρχουν πιστοποιημένοι σεξουαλικοί βοηθοί για ΑμεΑ;\nΠιστοποίηση υπάρχει σε κράτη όπου αντίστοιχες υπηρεσίες έχουν μπει στο δημόσιο σύστημα υγείας. Από την εμπειρία που έχω, όταν μια αντίστοιχη υπηρεσία υπάγεται σε ένα νομικό σύστημα, το πρόβλημα που προκύπτει είναι ότι, καθώς το δημόσιο θέλει πάντα να αποφεύγει λάθη και να θέτει ασφαλιστικές δικλείδες, η υπηρεσία περιορίζεται πάρα πολύ. Στην πράξη, δηλαδή, μπορεί να προσφέρεται μόνο σε μια συγκεκριμένη κατηγορία ανθρώπων, π.χ. άτομα που έχουν εγκεφαλική παράλυση. Το κράτος μπορεί να λειτουργήσει υποστηρικτικά, με χρηματοδοτήσεις για παράδειγμα, αλλά πρέπει η τελική μορφή της υπηρεσίας που μπορεί να πάρει χιλιάδες εκφάνσεις, να έχει μια ελευθερία και να έχει να κάνει μόνο με τα άτομα που εμπλέκονται.\nΠόσο κοστίζει η υπηρεσία που προσφέρετε;\nΕμείς έχουμε βάλει έναν ενδεικτικό μέσο όρο στα €75, αλλά το χρονικό όριο και το ακριβές ποσό, έχουν να κάνουν μόνο με τα δύο άτομα. Η υπηρεσία μπορεί να διαρκέσει από μιάμιση ώρα μέχρι μια ολόκληρη νύχτα. Συνήθως, η πρώτη επαφή, κατά την οποία χρειάζεται κάποιος χρόνος εξοικείωσής με το άλλο σώμα και πηγαίνουν όλα σταδιακά, διαρκεί δύο με τρεις ώρες. Αλλά κάθε περίπτωση είναι μοναδική και το πιο σημαντικό είναι ο σεβασμός στη φυσιολογική ροή του κάθε ατόμου, που διαφέρει κατά πολύ σε κάθε άτομο.\nΠοια είναι η μεγαλύτερη παρανόηση που υπάρχει σχετικά με τη δουλειά σου;\nΌταν λέμε σεξουαλική εργασία, όλοι σκεφτόμαστε αυτόματα την πορνεία. Σκεφτόμαστε όλα τα εγκλήματα που περιβάλλουν τη σεξουαλική εργασία – την κοπέλα που είναι στον δρόμο, που βρίσκεται παγιδευμένη χωρίς τη θέλησή της, τα κυκλώματα που ασκούν βία, τους ανθρώπους που υφίστανται εκμετάλλευση. Όλα αυτά είναι φαινόμενα σύγχρονης σκλαβιάς. Η σεξουαλική εργασία για την οποία συζητάμε, έχει ως βασικό και απαραίτητο όρο τη συναίνεση.\nΟι άνθρωποι θεωρούν πολλές φορές ότι οποιαδήποτε σεξουαλική εργασία, από τη στιγμή που υπάρχει, είναι κάτι εξ ορισμού κακό, αλλά δεν είναι έτσι. Η σεξουαλική εργασία ανά τους αιώνες έχει κρατήσει δομημένες πολλές κοινωνίες, που αλλιώς δεν θα ήταν δομημένες. Είναι μια υπηρεσία που βοηθά ένα μεγάλο μέρος της κοινωνίας να μην νιώθει αποκλεισμένο από το κοινωνικό σύνολο. Αρκεί κανείς να σκεφτεί πώς θα ένιωθε ο ίδιος, αν ξαφνικά του αρνούνταν τη δυνατότητα να έρθει σε επαφή με κάποιο άλλο σώμα και τι θα σήμαινε αυτό για την κοινωνική μας συνοχή.\nΣου είναι εύκολο να μιλάς για το επάγγελμά σου;\nΣτην αρχή, μου ήταν δύσκολο, λόγω της φύσης της εργασίας και λόγω των παρεξηγήσεων που υπάρχουν γύρω από το θέμα. Έτσι, όταν μιλούσα, προσπαθούσα να τα μασκαρεύω λίγο τα πράγματα, να λέω μια πιο στρογγυλεμένη εκδοχή της πραγματικότητας, αλλά το αποτέλεσμα ήταν να δημιουργούνται ακόμη περισσότερες παρεξηγήσεις. Επειδή πιστεύω πολύ στην αξία αυτού που κάνω και δεν βρίσκω κάποια ηθικά μεμπτή πλευρά, πλέον έχω καταλήξει ότι είναι καλύτερα να λέω τα πράγματα έτσι όπως είναι. Όταν μιλάς ειλικρινά και λες αυτό που νιώθεις, είναι πιο εύκολο για τον άλλο να καταλάβει, είτε πρόκειται για την οικογένειά μου είτε για τον κοινωνικό μου κύκλο ή για τη συλλογικότητα των ατόμων με αναπηρία. Όταν κρύβεσαι, ενισχύσεις τα ταμπού.\nΠοιο είναι το βασικό προσόν που οφείλει να έχει ένας σεξουαλικός βοηθός για ΑμεΑ;\nΟι σεξουαλικοί βοηθοί ΑμεΑ πρέπει να έχουν την ικανότητα να βλέπουν τους ανθρώπους ισότιμα. Το γεγονός ότι κάποιος έχει μια αναπηρία, δεν σημαίνει ότι είναι de facto το καλύτερο άτομο του κόσμου – μπορεί να είναι τόσο μαλάκας ή τόσο αξιόλογος, όσο οποιοσδήποτε άλλος. Είναι σημαντικό να μην υπάρχουν θετικές ή αρνητικές κρίσεις εξαρχής. Δεν κρίνουμε αναπηρίες, αλλά συμπεριφορές. Θα δω αν κάποιος μου φέρεται ανοιχτά ή υποτιμητικά, αν κάποιος θεωρεί ότι είμαι κάτι περισσότερο από αυτό που είμαι, αν με αντιμετωπίζει σαν θεό του ή αν βλέπει τα πράγματα ως έχουν. Σε κάθε περίπτωση -και σε κοινωνικό επίπεδο-, αυτό που έχει σημασία είναι αναγνωρίζουμε ότι είμαστε όλοι ίσοι, απλά λειτουργούμε διαφορετικά και πρέπει να σεβαστούμε τις διαφορετικές εκφράσεις. Δεν γίνεται να κλεινόμαστε ο καθένας εκεί που νιώθει άνετα και να εδραιώνουμε ομοιογενείς ομάδες. Η διαφορετικότητα είναι κάτι που θα πρέπει να αποδεχτούμε ως κοινωνία και όχι να οχυρωνόμαστε πίσω από αντιθετικά ζεύγη – καλοί/κακοί, άνδρες/γυναίκες, υγιείς/ανάπηροι. Οι φασιστικές ρητορικές βασίζονται σε τέτοιου τύπου σχήματα και αποκλεισμούς και έχουμε δει τα αποτελέσματά τους.\nΈχει αλλάξει η εικόνα που έχεις για το τι είναι ωραίο, τι είναι σεξουαλικό;\nΑπό τότε που ξεκίνησα να ασχολούμαι, πέρασα από μια διαδικασία αποδόμησης όλων των κοινωνικών, πολιτιστικών και θρησκευτικών ταμπού, σε σχέση με το τι είναι όμορφο, ερωτικό, προκλητικό ή ερεθιστικό. Μου άνοιξε τους δικούς μου προσωπικούς ορίζοντες, τη δική μου ικανότητα να κατανοώ τους ανθρώπους, να αγαπάω περισσότερο, να είμαι πιο συμπονετικός, να βλέπω τον κόσμο και με άλλα μάτια. Αν υπάρχει κάποια τέχνη σε αυτήν τη δουλειά, είναι να ανακαλύπτεις την ομορφιά του κάθε ανθρώπου και να την αναδεικνύεις.\nΥπάρχει κάτι που σε έχει δυσκολέψει;\nΣε αυτήν τη δουλειά υπάρχει ο κίνδυνος να μπεις στο παιχνίδι του να αποδείξεις ότι είσαι κάποιου είδους ήρωας. Να θεωρήσεις ότι κάνεις ένα λειτούργημα, ότι ασχολείσαι περισσότερο από άλλους με το να λύσεις ένα πρόβλημα, ότι είσαι ο πιο αξιόλογος ανάμεσα στους σεξουαλικούς βοηθούς, ότι ενδιαφέρεσαι περισσότερο από ό,τι οι υπόλοιποι. Έχω συναντήσει τέτοιες περιπτώσεις και είναι σοκαριστικό, επειδή χάνουμε την ουσία. Δεν είναι μια δουλειά που την κάνεις από οίκτο και δεν μπορείς να αντιμετωπίζεις τον εαυτό σου σαν κάποια αιθέρια ύπαρξή που κατεβαίνει στη γη, για να βοηθήσει τους κακόμοιρους. Όταν έχεις αυτήν τη νοοτροπία, δεν είσαι κάποιος που θα μπορούσε να κάνει αυτήν τη δουλειά. Για εμένα, το κυριότερο είναι το να μπορείς να σχετίζεσαι επί ίσοις όροις. Έχω πάντα στο μυαλό μου ότι αν βρισκόμουν εγώ σε αντίστοιχη θέση, δεν θα ήθελα να με αντιμετωπίζει κάποιος με οίκτο, ούτε να με διαπαιδαγωγεί. Θα ήθελα να μου προσφέρεται έδαφος, ώστε να συνεχίσω να ζω την ερωτική απόλαυση, να συνεχίσω να καλλιεργώ την ερωτική μου ζωή.\nΥπάρχει ο φόβος, ένα άτομο με το οποίο έρχεσαι σε επαφή να δεθεί συναισθηματικά μαζί σου;\nΜου έχει τύχει σε δύο περιπτώσεις, με μια κοπέλα 25 χρονών και με μια γυναίκα στα 50. Στη νεαρή κοπέλα, συγκεκριμένα, θυμάμαι ότι μίλησα ανοιχτά και της εξήγησα ότι δεν μπορεί να βασίσει τη σεξουαλικότητά της σε έναν σεξουαλικό βοηθό, σε έναν οποιονδήποτε άνδρα. Το θέμα της σεξουαλικής βοήθειας είναι να σου δώσει μια βάση και έναν χώρο να γνωρίσεις το σώμα σου, να αναπτυχθείς σεξουαλικά, δεν μπορείς να στηρίξεις τη σεξουαλική και συναισθηματική σου ζωή σε αυτήν την υπηρεσία. Γενικά, αυτό που κάνω είναι να ξεκαθαρίζω από την αρχή σε όλους ότι είμαι ευχαριστημένος με την προσωπική μου ζωή και ότι δεν υπάρχει χώρος για κάτι άλλο. Το μόνο που υπάρχει είναι ο χρόνος που είμαστε μαζί στο πλαίσιο της συνάντησης. Αυτό το κάνω σαφές από την αρχή σε όλους και αν δω το παραμικρό που να θυμίζει κάποια άλλη διάθεση, το επισημαίνω. Θέλω και έχω την υποχρέωση να προστατέψω την προσωπική μου ζωή, για να μπορώ με υγεία και με όλη μου την ενέργεια να προσφέρω αυτήν την εργασία.\nΘα μπορούσες να κάνεις αυτήν τη δουλειά στην Ελλάδα;\nΜέχρι πρότινος, πίστευα πως όχι. Αλλά σε αυτό το ταξίδι μου στην Αθήνα, ήρθε σε επαφή μαζί μου η sex coach Ειρήνη Χειρδάρη και μου πρότεινε συνεργασία στο πλαίσιο του νέου της εγχειρήματος, του Sex Academy, για το κομμάτι της σεξουαλικότητας των ΑμεΑ. Βρεθήκαμε και μου έδωσε την εντύπωση πως μπορούμε να κάνουμε κάτι παρόμοιο στην Ελλάδα, πάνω σε σωστές βάσεις. Αν και δεν θα μπορώ να είμαι παρών συνεχώς, πιστεύω πως μπορώ με την εμπειρία της Ισπανίας να βοηθήσω, ώστε να δημιουργηθεί μια πρωτοβουλία που να γίνει χώρος για θετικές εμπειρίες για όλες και όλους. Μόλις ξεκινήσαμε και θα χρειαστεί πολλή δουλειά, αλλά σύντομα θα μπορούμε να προσφέρουμε υπηρεσίες υποστήριξης για τη σεξουαλική υγεία όλων.\nTags: αναπηρία, ηδονή, σεξ και αναπηρία, σεξουαλικός βοηθός, σεξουαλικότητα αμεα|\nΠρώτη φορά στο σεξ: 6 ερωτήσεις που ντρέπεσαι να ρωτήσεις και οι απαντήσεις τους\nSexTherapist Τι είναι τελικά το sex therapy; Απαντάει η ειδικός


Το 2018 έτοιμο το μετρό Θεσσαλονίκης | MetroThessalonikis.com\nΤο 2018 έτοιμο το μετρό Θεσσαλονίκης\nΜέσα στο 2018 θα είναι έτοιμο το σύνολο του δικτύου των γραμμών του μετρό Θεσσαλονίκης, ενώ το αργότερο στις αρχές του 2015 θα έχει παροδοθεί ο βασικός κορμός, μήκους 9,6 χλμ.\nΑυτό έκανε γνωστό ο υφυπουργός Υποδομών, Μεταφορών και Δικτύων, Γιάννης Μαγκριώτης.\nΚατά την επίσκεψή του στο σταθμό του μετρό Ευκλείδη ο κ. Μαγκριώτης έκανε λόγο για καθημερινό αγώνα που δίνεται ώστε να ξεπεραστούν τα μεγάλα προβλήματα που διαπιστώνονται κατά την κατασκευή των γραμμών, αλλά και να κερδηθεί ο χαμένος χρόνος των προηγούμενων ετών. Αναφορικά με τις 37 απολύσεις στο μετρό, εν μέσω των εορτών, ο κ. Μαγκριώτης διαβεβαίωσε ότι τα άτομα αυτά θα απορροφηθούν σε άλλες θέσεις, όπου θα κριθεί αναγκαίο, λόγω φόρτου εργασίας, είτε σε αρχαιολογικές ανασκαφές, είτε σε κατασκευές γραμμών.\nPrevious post: Γ.Μαγκριώτης: Το 2018 σε λειτουργία το σύνολο του δικτύου του μετρό Θεσσαλονίκης\nNext post: Βλέπουν μετρό το 2015, επιμένουν στα δύο αμαξοστάσια


9 ΙΔΕΕΣ ΓΙΑ ΕΝΑ ΟΙΚΟΝΟΜΙΚΟ, ΧΡΙΣΤΟΥΓΕΝΝΙΑΤΙΚΟ ΤΡΑΠΕΖΙ\nΒρισκόμαστε μια ανάσα πριν τα Χριστούγεννα και οι περισσότεροι οργανώνουμε τα γιορτινά καλέσματα στο σπίτι μας για συγγενείς και φίλους. Φέτος όμως, με την οικονομική κρίση να στέκεται σαν βαριά σκιά πάνω από τα ελληνικά νοικοκυριά, η οργάνωση και οι ετοιμασίες μοιάζουν για πολλούς από εμάς ένα δύσκολο, σχεδόν αδύνατο οικονομικό εγχείρημα. Κι όμως! Οι γιορτές δεν πρέπει να γίνουν αιτία να αδειάσει το πορτοφόλι μας. Τα Χριστούγεννα είναι –και πρέπει να παραμείνουν- μια ευκαιρία να βρεθούμε ξανά κοντά σε αγαπημένα πρόσωπα και να νιώσουμε το πνεύμα της αγάπης, της ευφροσύνης και της προσφοράς. Κι όλα αυτά απέχουν πολύ από τις σπατάλες και τους πολυέξοδους αγώνες εντυπωσιασμού…\nΑς δούμε λοιπόν, από την σκοπιά της γαστρονομίας, πώς μπορούμε με απλά και ταπεινά υλικά να ετοιμάσουμε άκρως εντυπωσιακά και φυσικά νοστιμότατα πιάτα που δεν τους λείπει τίποτα από τη λάμψη της γιορτής!\nΝα λοιπόν 9 μικρά αλλά πολύτιμα μυστικά για το πιο οικονομικό και μαζί «πλούσιο» χριστουγεννιάτικο τραπέζι.\n1. ΚΟΤΟΠΟΥΛΟ ΑΝΤΙ ΓΙΑ ΓΑΛΟΠΟΥΛΑ:\nΠαρακάμψτε την ξενόφερτη γαλοπούλα και δώστε χώρο στο κοτόπουλο και την κότα, που θα ψήσετε στο φούρνο και θα γεμίσετε με τα κλασικά μείγματα γέμισης, π.χ. κάστανα, συκωτάκια πουλιών, σπιτικά κρουτόν, κουνουνάρια, σταφίδες και ξερά δαμάσκηνα. Αν μάλιστα έχετε την τύχη να έχετε συγγενείς ή φίλους στο χωριό, που μπορούν να σας προμηθεύσουν με αυτά τα πουλερικά, ακόμα καλύτερα γιατί δεν κερδίζετε μόνο σε χρήμα αλλά και γεύση! (βλ. κατ. Κοτόπουλο)\n2. ΕΝΑ ΥΛΙΚΟ, ΠΟΛΛΑ ΠΙΑΤΑ:\nΠροσπαθήστε να εκμεταλλευτείτε όσο περισσότερο γίνεται ένα καλό υλικό για να πάρετε ό,τι μπορεί να σας δώσει. Για παράδειγμα, με ένα μεγάλο καλό χωριάτικο κοτόπουλο φτιάχνετε τη σούπα του μενού, δηλαδή μια νόστιμη και περιποιημένη κοτόσουπα με χωριάτικο τραχανά ή μια κοτόσουμα βελουτέ, ενώ με το ψαχνό της και λίγα ακόμα υλικά θα φτιάξετε μια λαχταριστή κοτόπιτα, εξασφαλίζοντας και το πρώτο πιάτο!\n3. ΤΟ ΑΞΕΠΕΡΑΣΤΟ ΧΟΙΡΙΝΟ:\nΜε εξαίρεση το ψαρονέφρι που είναι το ακριβότερο μέρος του χοιρινού, τα υπόλοιπα μέρη παρέχουν το εκλεκτό τους κρέας για ρολό, ψητά φούρνου ή μαγειρευτά της κατσαρόλας που θα δεσπόσουν στο γιορτινό τραπέζι. Το χοιρινό είναι οικονομικό και άκρως γιορτινό κρέας που δεν πρέπει να λείπει από το χριστουγεννιάτικο γεύμα. (βλ. κατ. Xοιρινό)\n4. ΒΕΛΟΥΤΕ ΣΟΥΠΕΣ:\nΜε τη φίνα, βελούδινη υφή τους μπορούν να καμουφλάρουν ένα σχετικά φθηνό αλλά νόστιμο υλικό. Τα λαχανικά της εποχής είναι πολύ οικονομικά λόγω εποχικότητας. Η ποικιλία χρωμάτων τους (από το κατακόκκινο των παντζαριών μέχρι το βαθυπράσινο των άγριων χόρτων), προσφέρουν μια υπέροχη χρωματική ποικιλία. Φανταστείτε λοιπόν αυτά τα υλικά σε βελουδένιες σούπες διαφόρων χρωμάτων, που θα σερβίρετε σε γυάλινα κολωνάτα ποτήρια ή σε κομψά ατομικά μπολάκια, δίνοντας γιορτινό χρώμα στο τραπέζι. Απαραίτητη προϋπόθεση είναι να πολτοποιήσετε σχολαστικά τις σούπες σας και μετά να τις περάσετε από πολύ ψιλή σήτα για να δώσετε φίνα, μεταξένια υφή. Για παράδειγμα, η γαλλική σούπα «βισισουάζ», φτιάχνεται μόνο με «ευτελή» πράσα και πατάτες, καλά μαγειρεμένα και πολτοποιημένα που με την προσθήκη γάλακτος και μοσχοκάρυδου γίνονται μια χορταστική σούπα-πρώτο πιάτο που θα εντυπωσιάσει με την κρεμώδη υφή, το πάλευκο χρώμα της και την υπέροχη νοστιμιά της. (βλ. κατ. Σούπες)\n5. ΧΡΩΜΑ ΣΤΟΝ ΠΟΥΡΕ:\nΕνας τυπικός πουρές πατάτας αποκτά εκλεκτή γεύση από καλές πατάτες Κύπρου ή Νευροκοπίου και με την προσθηκη ενός υλικού που θα δώσει χρώμα και χαρακτήρα στο αποτέλεσμα, όπως π.χ. η μουστάρδα ή ένας καλό πέστο. Τα καρότα φτιάχνουν εξαιρετικό πουρέ με υπέροχο πορτοκαλί χρώμα και απίθανη γεύση. Βράστε τα σε ζωμό και χυμό πορτοκαλιού σε αναλογία 50-50 και νοστιμίστε με κανέλα. Η σελινόριζα δίνει εξαιρερτικά νόστιμο και αέρινο πουρέ με λευκό χρώμα, ενώ τα παντζάρια, μαζί με λίγες πατάτες δίνουν έναν πουρέ κατακόκκινο και άκρως εντυπωσιακό.\n6. ΠΑΙΧΝΙΔΙ ΜΕ ΤΙΣ ΤΕΧΝΙΚΕΣ:\nΧρησιμοποιήστε τις τεχνικές των σεφ με απλά υλικά για να πετύχετε πρωτότυπο αποτέλεσμα, χωρίς περιττά έξοδα. Η περιφήμη αποδόμηση ενός πιάτου, δεν απαιτεί έξτρα υλικά, αλλά μετατροπή των υφών σε κάτι διαφορετικό. Για παράδειγμα, αντί να σερβίρετε σκέτη φέτα, την κάνετε μους, χτυπημένη στο μπλέντερ με ζεστό γάλα και κάποιο φρέσκο μυρωδικό. Αντί για απλό πιλάφι ετοιμάστε ριζότο με καλή καρολίνα Σερρών και δώστε κατακόκκινο χρώμα προσθέτοντας στο τέλος πουρέ από ψητά παντζάρια. Αντί για έτοιμα ζυμαρικά φτιάξτε τα δικά σας (π.χ. τορτελίνια ή ραβιόλια), μόνο με αλεύρι, νερό και αυγά, και γεμίστε τα με κιμά κοτόπουλου και τυρί ή με σπανάκι και μυρωδικά, και φτιάξτε εντυπωσιακά πιάτα «με το τίποτα»! (βλ. κατ. Ζυμαρικά)\n7. ΜΗΝ ΥΠΟΤΙΜΑΤΕ ΤΗΝ ΠΑΡΑΔΟΣΗ:\nΗ σοφία αιώνων συμπυκνώνεται στη γαστρονομία ενός λαού. Καθώς η οικιακή οικονομία εκμεταλλευόταν το παραμικρό χωρίς σπατάλη υλικών αλλά και χωρίς τσιγγουνιά στη γεύση, μπορούμε να διδαχτούμε πολλά από την παραδοσιακή κουζίνα του τόπου μας. Ο καθένας από εμάς είναι σίγουρο ότι έχει δοκιμάσει, ακούσει και διαβάσει κάτι για το γιορτινό γεύμα των Χριστουγέννων που συνηθίζεται στον τόπο του. Ας ανασύρουμε αυτές τις συνταγές και ας τις παρουσιάσουμε στους καλεσμένους μας, ώστε να τις γνωρίσουν κι εκείνοι και να δοκιμάσουν τη γαστρονομία του τόπου καταγωγής μας. Είναι σίγουρο ότι το αποτέλεσμα θα τους ενθουσιάσει και εσείς θα νιώσετε υπερήφανοι.\n8. ΛΙΓΑ ΚΑΙ ΚΑΛΑ:\nΑποφύγετε τα πολλά και διαφορετικά πιάτα και κατασταλάξτε σε 3 βασικά αλλά καλοφτιαγμένα. Μια καταπραϋντική σούπα για ξεκίνημα, μια καλοφτιαγμένη πίτα με σπιτικό φύλλο από τα χέρια σας και ένα κύριο πιάτο, όλα με επιλεγμένα αλλά όχι πανάκριβα υλικά, συνήθως είναι μια αλάθητη συνταγή απόλυτης επιτυχίας. (βλ. κατ. Πίτες)\n9. ΣΗΜΑΣΙΑ ΣΤΗ ΛΕΠΤΟΜΕΡΕΙΑ:\nΟσο ταπεινό κι αν είναι το γεύμα σας, αν το παρουσιάσετε με τον σωστό τρόπο κερδίζετε τις εντυπώσεις και δίνεται γιορτινή εικόνα στα πιάτα σας. Ανασύρετε τα καλά σερβίτσια και τα τραπεζομάντηλα που σας παρακαλούσε η μαμά σας να βάλετε στο νέο σας σπίτι, στολίστε το τραπέζι με κεριά και χριστουγεννιάτικες μπάλες ή ένα βάζο με λουλούδια, δώστε σημασία στο στόλισμα και το γαρνίρισμα του πιάτου (μια απλή σούπα μοιάζει με φωτογραφία περιοδικού, αν βάλετε στο κέντρο μια κουταλιά χτυπημένο γιαούρτι και πασπαλίστε με φρεσκοτριμμένο πιπέρι ή μπούκοβο.


Σεμέδο, η 2η πιο ακριβή μεταγραφή ξένου στόπερ των τελευταίων ετών στον Ολυμπιακό! (poll) | Gazzetta\n3. ΟΛΑΦ ΜΕΛΜΠΕΡΓΚ: Με διαφορά από τους κορυφαίους στόπερ ever που έχουν περάσει από τον Ολυμπιακό. Μία πολύ μεγάλη προσωπικότητα και ένας πραγματικός αρχηγός στην άμυνα. Αρχηγός μέσα και έξω από το γήπεδο. Η μεταγραφή του Σουηδού άσου από την Γιουβέντους είχε κοστίσει στους ερυθρόλευκους το ποσό των 2.5 εκατ. ευρώ. O 41χρονος σήμερα παλαίμαχος σέντερ μπακ - που έγινε και προπονητής - πήγε το 2009 στους Πειραιώτες και έφυγε το 2012. Στους Πειραιώτες κατέγραψε 106 αναμετρήσεις με 9 γκολ και 6 ασίστ. Επόμενή του ομάδα ήταν η Βιγιαρεάλ.\n4. ΓΙΑΣΙΝ ΜΕΡΙΑ: O 25χρονος διεθνής Τυνήσιος πήρε μεταγραφή από την Σφαξιέν στον Ολυμπιακό πέρυσι με το κόστος να αγγίζει τα 2.5 εκατ. ευρώ. Στους Πειραιώτες είχε την περασμένη σεζόν 26 αγώνες με 1 γκολ.\n5. ΑΛΜΠΕΡΤΟ ΜΠΟΤΙΑ: Ο Ισπανός σέντερ μπακ με background από την Μασία και την Μπαρτσελόνα και άλλοτε αρχηγός του Ολυμπιακού. Στα 30 του χρόνια σήμερα ο Μποτία είχε κλείσει στον Ολυμπιακό το 2014 με ένα ποσό κοντά στα 2 εκατ. ευρώ από την Σεβίλλη. Στους Πειραιώτες ο Αλμπέρτο Μποτία είχε 106 αγώνες με 10 γκολ και 2 ασίστ και έφυγε το 2018 για την Χιλάλ.\n6. ΜΑΝΟΥΕΛ ΝΤΑ ΚΟΣΤΑ: O 33χρονος σήμερα άσος γεννημένος στην Γαλλία και παράλληλα έχοντας και πορτογαλικό διαβατήριο αλλά και από το Μαρόκο είχε διαλέξει να είναι διεθνής στην αφρικανική χώρα ενώ είχε περάσει από ορισμένα μεγάλα ευρωπαϊκά πρωταθλήματα. Ο Ντα Κόστα είχε ανακοινωθεί τον Αύγουστο του 2015 με μεταγραφή 2 εκατ. ευρώ από την Σίβασπορ. Από τον Ολυμπιακό αποχώρησε το 2017 για την Μπασακσεχίρ. Στον Ολυμπιακό είχε 66 συμμετοχές με 5 γκολ.\n7. ΜΠΡΟΥΝΟ ΒΙΑΝΑ: Όσο καλά δεν πήγε στον Ολυμπιακό ο νεαρός τότε Βραζιλιάνος τόσο έλαμψε στην συνέχεια στην θητεία του στο πορτογαλικό πρωτάθλημα. Ο Μπρούνο Βιάνα είχε ανακοινωθεί από τον Ολυμπιακό τον Αύγουστο του 2016 ως επιλογή του τότε Πορτογάλου τεχνικού του, Πάουλο Μπέντο, που είχε συνεργαστεί με τον παίκτη στη Βραζιλία. Η πειραϊκή ΠΑΕ έδωσε τότε 1,8 εκατ. ευρώ στην Κρουζέιρο για τον παίκτη. Ο Βιάνα πήγε στην Μπράγκα το 2018 έναντι του ποσού των 3 εκατ. ευρώ. Στον Ολυμπιακό είχε 23 ματς με 1 γκολ.\nΧέντερσον: Αποκάλυψε το μήνυμα που του έστειλε ο Κλοπ\nΔημήτρης Πρίφτης: Το πεπρωμένο φυγείν αδύνατον... (pics & vid)\nΙταλία και Αυστρία δεν θα προπονηθούν στο «Γουέμπλεϊ»


H Imagination Technologies ανακοινώνει τη νέα σειρά PowerVR Series6\nPosted On 15/06/2011\t Harry Souris 0\nH Imagination Technologies ανακοίνωσε σήμερα ότι έξι επιλεγμένοι κατασκευαστές έχουν ήδη υπογράψει για την χρησιμοποίηση της επόμενης γενιάς των PowerVR Series 6 GPU με την κωδική ονομασία Rogue.\nΑνάμεσα στους κατασκευαστές είναι η ST-Ericcson, Texas Instruments, MediaTek και άλλοι τρεις που θα ανακοινωθούν αργότερα στους οποίους πιστεύεται ότι είναι και η Apple.\nH Apple χρησιμοποιεί ήδη στο iPad 2 το μοντέλο SGX543MP2 της Imagination Technologies που σε συνδυασμό με τον A5 επεξεργαστή αποδίδει 9 φορές καλύτερα γραφικά από το iPad 1. Η νέα σειρά της εταιρείας υπόσχεται ακόμα καλύτερες επιδόσεις!\nΩστόσο, δεδομένης της χρονικής στιγμής της ανακοίνωσης είναι μάλλον δύσκολο να δούμε να υλοποιείται στο iPhone 5 κάτι τέτοιο. Το πιο πιθανό είναι να χρησιμοποιηθεί στο iPad 3 με Retina οθόνη του χρόνου.\nΣχολιασμός στο forum: H Imagination Technologies ανακοινώνει τη νέα σειρά PowerVR Series6


Αποφάσεις Δημάρχου Archives | Σελίδα 2 από 14 |\nΑπόφαση Δημάρχου αριθ. 24\n13 Φεβρουαρίου 2020 25 Φεβρουαρίου 2020 ΔΗΜΟΣ ΣΙΚΥΩΝΙΩΝ\nΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΚΟΡΙΝΘΙΑΣ ΑΝΑΡΤΗΤΕΑ ΣΤΗΝ ΙΣΤΟΣΕΛΙΔΑ ΔΗΜΟΣ ΣΙΚΥΩΝΙΩΝ Αριθμ. Πρωτ.1317 Απόφαση Δημάρχου αριθ.24 Ο Δήμαρχος Σικυωνίων έχοντας υπόψη: Tην παρ.4, εδ. 27 του άρθρου 94 του Ν.3852/2010 (ΦΕΚ 87/2010 τεύχος Α’) ) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης». Τις διατάξεις του άρθρου 58 του Ν.3852/2010 (ΦΕΚ 87/2010 τεύχος […]\n10 Φεβρουαρίου 2020 ΔΗΜΟΣ ΣΙΚΥΩΝΙΩΝ\nΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΚΟΡΙΝΘΙΑΣ ΑΝΑΡΤΗΤΕΑ ΣΤΗΝ ΙΣΤΟΣΕΛΙΔΑ ΔΗΜΟΣ ΣΙΚΥΩΝΙΩΝ Αριθμ. Πρωτ.1123 Απόφαση Δημάρχου αριθ.22 Ο Δήμαρχος Σικυωνίων έχοντας υπόψη: Tην παρ.4, εδ. 27 του άρθρου 94 του Ν.3852/2010 (ΦΕΚ 87/2010 τεύχος Α’) ) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης». Τις διατάξεις του άρθρου 58 του Ν.3852/2010 (ΦΕΚ 87/2010 τεύχος Α’) […]\nΑπόφαση Δημάρχου αριθ. 21\nΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΚΟΡΙΝΘΙΑΣ ΑΝΑΡΤΗΤΕΑ ΣΤΗΝ ΙΣΤΟΣΕΛΙΔΑ ΔΗΜΟΣ ΣΙΚΥΩΝΙΩΝ Αριθμ. Πρωτ.1121 Απόφαση Δημάρχου αριθ.21 Ο Δήμαρχος Σικυωνίων έχοντας υπόψη: Tην παρ.4, εδ. 27 του άρθρου 94 του Ν.3852/2010 (ΦΕΚ 87/2010 τεύχος Α’) ) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης». Τις διατάξεις του άρθρου 58 του Ν.3852/2010 (ΦΕΚ 87/2010 τεύχος Α’) «Νέα […]\nΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΚΟΡΙΝΘΙΑΣ ΑΝΑΡΤΗΤΕΑ ΣΤΗΝ ΙΣΤΟΣΕΛΙΔΑ ΔΗΜΟΣ ΣΙΚΥΩΝΙΩΝ Αριθμ. Πρωτ:1013 Απόφαση Δημάρχου αριθ.19 Ο Δήμαρχος Σικυωνίων έχοντας υπόψη: Tην παρ.4, εδ. 27 του άρθρου 94 του Ν.3852/2010 (ΦΕΚ 87/2010 τεύχος Α’) ) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης». Τις διατάξεις του άρθρου 58 του Ν.3852/2010 (ΦΕΚ 87/2010 τεύχος Α’) «Νέα Αρχιτεκτονική […]\nΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΚΟΡΙΝΘΙΑΣ ΑΝΑΡΤΗΤΕΑ ΣΤΗΝ ΙΣΤΟΣΕΛΙΔΑ ΔΗΜΟΣ ΣΙΚΥΩΝΙΩΝ Αριθμ. Πρωτ.1011 Απόφαση Δημάρχου αριθ.18 Ο Δήμαρχος Σικυωνίων έχοντας υπόψη: Tην παρ.4, εδ. 27 του άρθρου 94 του Ν.3852/2010 (ΦΕΚ 87/2010 τεύχος Α’) ) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης». Τις διατάξεις του άρθρου 58 του Ν.3852/2010 (ΦΕΚ 87/2010 τεύχος Α’) «Νέα Αρχιτεκτονική […]\nΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΚΟΡΙΝΘΙΑΣ ΑΝΑΡΤΗΤΕΑ ΣΤΗΝ ΙΣΤΟΣΕΛΙΔΑ ΔΗΜΟΣ ΣΙΚΥΩΝΙΩΝ Αριθμ. Πρωτ: 170 Απόφαση Δημάρχου αριθ.6 Ο Δήμαρχος Σικυωνίων έχοντας υπόψη: Tην παρ.4, εδ. 27 του άρθρου 94 του Ν.3852/2010 (ΦΕΚ 87/2010 τεύχος Α’) ) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης». Τις διατάξεις του άρθρου 58 του Ν.3852/2010 (ΦΕΚ 87/2010 […]\nΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΚΟΡΙΝΘΙΑΣ ΑΝΑΡΤΗΤΕΑ ΣΤΗΝ ΙΣΤΟΣΕΛΙΔΑ ΔΗΜΟΣ ΣΙΚΥΩΝΙΩΝ Αριθμ. Πρωτ.168 Απόφαση Δημάρχου αριθ.5 Ο Δήμαρχος Σικυωνίων έχοντας υπόψη: Tην παρ.4, εδ. 27 του άρθρου 94 του Ν.3852/2010 (ΦΕΚ 87/2010 τεύχος Α’) ) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης». Τις διατάξεις του άρθρου 58 του Ν.3852/2010 (ΦΕΚ 87/2010 τεύχος […]\n8 Ιανουαρίου 2020 ΔΗΜΟΣ ΣΙΚΥΩΝΙΩΝ\nΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΚΟΡΙΝΘΙΑΣ ΑΝΑΡΤΗΤΕΑ ΣΤΗΝ ΙΣΤΟΣΕΛΙΔΑ ΔΗΜΟΣ ΣΙΚΥΩΝΙΩΝ Αριθμ. Πρωτ: 104 Απόφαση Δημάρχου αριθ.3 Ο Δήμαρχος Σικυωνίων έχοντας υπόψη: Tην παρ.4, εδ. 27 του άρθρου 94 του Ν.3852/2010 (ΦΕΚ 87/2010 τεύχος Α’) ) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης». Τις διατάξεις του άρθρου 58 του Ν.3852/2010 (ΦΕΚ 87/2010 τεύχος Α’) […]\n8 Ιανουαρίου 2020 8 Ιανουαρίου 2020 ΔΗΜΟΣ ΣΙΚΥΩΝΙΩΝ\nΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΚΟΡΙΝΘΙΑΣ ΑΝΑΡΤΗΤΕΑ ΣΤΗΝ ΙΣΤΟΣΕΛΙΔΑ ΔΗΜΟΣ ΣΙΚΥΩΝΙΩΝ Αριθμ. Πρωτ.105 Απόφαση Δημάρχου αριθ.4 Ο Δήμαρχος Σικυωνίων έχοντας υπόψη: Tην παρ.4, εδ. 27 του άρθρου 94 του Ν.3852/2010 (ΦΕΚ 87/2010 τεύχος Α’) ) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης». Τις διατάξεις του άρθρου 58 του Ν.3852/2010 (ΦΕΚ 87/2010 τεύχος Α’) «Νέα […]\nΕΛΛΗΝΙΚΗ ΔΗΜΟΚΡΑΤΙΑ ΑΔΑ:628ΛΩ1Θ-ΡΤΑ ΝΟΜΟΣ ΚΟΡΙΝΘΙΑΣ ΔΗΜΟΣ ΣΙΚΥΩΝΙΩΝ ΑΡΙΘ. ΠΡΩΤ.: 15847 ΑΠΟΦΑΣΗ ΔΗΜΑΡΧΟΥ ΑΡΙΘ. 410 Ο Δήμαρχος έχοντας υπόψη: Τις διατάξεις των άρθρων 58, 59 και 61 του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης–Πρόγραμμα Καλλικράτης», όπως ισχύουν σήμερα. Τις διατάξεις του άρθρου 97 του Ν.3852/2010 «Νέα Αρχιτεκτονική της Αυτοδιοίκησης […]


Κυβέρνηση Ν.Δ. Πα.Σο.Κ. | sotosblog | Σελίδα 3\nΕτικέτα: Κυβέρνηση Ν.Δ. Πα.Σο.Κ.\nΔεν λέω, καλή η προσπάθεια να προβληθεί με την ευκαιρία της προσαγωγής Λιάπη ότι τάχα η παραβατικότητα, άρα και η παρανομία, δεν γίνονται πλέον ανεκτές για κανέναν, δήθεν όσο ψηλά κι αν βρίσκεται ο υπόλογος, δήθεν όσο και μέλος άγιας οικογένειας να είναι. Και λέω «καλή η προσπάθεια», διότι είδα ότι πράγματι βρίσκει αποδέκτες. Π.χ., κάτω από το κείμενο μπλογκ που εξευτέλιζε τον πρώην υπουργό είδα σχόλιο αναγνώστη να αναγνωρίζει στα αστυνομικά όργανα ότι πάντως τον προσήγαγαν στη Δικαιοσύνη. Την Πέμπτη μετά τη δίκη, ή κάποια στιγμή στο μέλλον τέλος πάντων, δεν αποκλείεται να δω και σχόλιο που να αναγνωρίζει στη Δικαιοσύνη ότι πάντως δεν του χαρίστηκε. Του συγχωρώ κι εγώ πάντως του αναγνώστη αυτού, και κάθε τέτοιου αναγνώστη, εκείνο το «πάντως» που του ξεφεύγει, και τα λέει όλα από μόνο του.\nΚάθε μέρα διαβάζω στα μπλογκ και από μία περίπτωση καραμπινάτης παρανομίας από υψηλά ιστάμενους. Μία τουλάχιστον. Για να τις αναφέρω θα έπρεπε να έχω χώρο όσο η Μεγάλη Ελληνική Εγκυκλοπαίδεια. Την έχετε δει; Πιάνει ράφι σε βιβλιοθήκη από τοίχο σε τοίχο. Αν τις έγραφα, λοιπόν, θα συντάσσαμε μια ίση σε μέγεθος Σύγχρονη Μεγάλη Ελληνική Εγκυκλοπαίδεια.\nΌποιον τόμο της και αν ανοίγατε θα διαπιστώνατε ότι οι περισσότερες παρανομίες, όχι μόνο βγάζουν μάτι, αλλά γίνονται με τη σφραγίδα του Κράτους, με αντισυμβαλλόμενα φυσικά τα κανάλια. Αισχρότερες από όλες τις παρανομίες είναι εκείνες που, για να κρύβονται, συνοδεύονται από ταυτόχρονη, ανήκουστη κύρωση άθλιου νόμου στη Βουλή, με ψήφους από φοβισμένα ανθρωπάκια, ανάξιους εκπροσώπους ενός χειμαζόμενου λαού. Με πιο ανήκουστη καταρράκωση κάθε έννοιας δικαίου την προληπτική απαλλαγή κρατικών παραγόντων από παράνομες πράξεις, που καλούνται να τελέσουν. Και με διαρκή, κορυφαία όλων εκνομία αυτήν την ίδια τη διακυβέρνηση στο σύνολό της, αρχής γενομένης από την άκρως αμφίβολη κυβερνητική νομιμοποίηση.\nΟπότε, για να μην το κουράζουμε το πράγμα, ως προς την προσπάθεια που καταβάλλεται για να προβληθεί ότι παραβατικότητα και παρανομία δεν γίνονται ανεκτές, θα έλεγα ότι η περίπτωση Λιάπη ανέδειξε, επιεικώς, ότι είμαστε ακριβοί στα πίττουρα και φτηνοί στ’ αλεύρια. Μάλιστα! Ακριβοί στα πίττουρα και φτηνοί στ’ αλεύρια!\nΗ κυβέρνηση κυκλοφορεί ακριβώς όπως ο Λιάπης: Με πλαστές πινακίδες και φιμέ τζάμια. Με διάφορα αποκόμματα δόσεων, για να μας δείξει ότι διαθέτει τελικά ασφαλιστήριο συμβόλαιο. Χωρίς να καταβάλλει τέλη κυκλοφορίας, ως παροιμιώδες κράτος μπαταχτσής και χαρατσομπήχτης. Δηλώνοντας δε με το ίδιο θράσος ότι είναι κι εκείνη θύμα της κρίσης. Από τον Στουρνάρα που μας σπλαγχνίζεται όπως τη μανούλα του με τα 500 Ευρώ σύνταξη, ενώ έχει ο ίδιος ένα σκασμό λεφτά στο «Πόθεν Έσχες», μέχρι τον Βενιζέλο που κατακεραυνώνει με ό,τι κοσμητικό επίθετο κυκλοφορεί στην πιάτσα όποιον δεν τον βοηθάει να σηκωθεί από την κρίση το Πα.Σο.Κ., το οποίο έχει στο μεταξύ ταυτίσει ελόγου του με τη χώρα, την οποία έχει στο μεταξύ ταυτίσει ελόγου του με τον εαυτό του. Ομοίως και ο Σαμαράς που τον προστατεύει.\nΤο δράμα είναι ότι αμφισβητούμε αν θα υπάρξει ποτέ Τροχαία, αρκετά ικανή και ακέραια να την συλλάβει την κυβέρνηση. Και μάλλον προεξοφλούμε ότι δεν θα υπάρξει τέτοια Τροχαία, επειδή, όπως συμβαίνει με τους ιθαγενείς και τα καθρεφτάκια, μας αρκεί να εντυπωσιαζόμαστε από τα… επιτεύγματα της υπάρχουσας Τροχαίας, της μικρής εντέλει και αναρμόδιας για τα μεγάλα και ουσιώδη. Ευωχούμεθα και ξεσπάμε με την Τροχαία που περιλαμβάνεται στις υποσημειώσεις της Σύγχρονης Μεγάλης Ελληνικής Εγκυκλοπαίδειας. Με την ανώδυνη Τροχαία δηλαδή, που απλώς συνέβη να βρίσκεται στο σημείο, όπου παραβίασε το «Στοπ» ο θλιβερός πρώην υπουργός. Που έλαβε αυτός ο θλιβερός όμως, έστω την πονηρή και ανέξοδη, πρόνοια να κάνει τουλάχιστον λόγο για απερισκεψία του και για ανθρώπινο λάθος, που παραδέχεται ότι θα πρέπει να το πληρώσει.


Προβλημάτων διανομής συνέχεια | Onsports.gr\nhome OnMediaΠροβλημάτων διανομής συνέχεια Κοινοποιήστε\nΠροβλημάτων διανομής συνέχεια\tΣυντάκτης: Onsports Team\nΓια πέμπτη μέρα παραμένουν τα προβλήματα στη διανομή Τύπου, καθώς οι εφημεριδοπώλες συνεχίζουν τις κινητοποιήσεις τους.\tΑπό την Πέμπτη (7/7) έχουν στηθεί πάγκοι σε κεντρικά σημεία της Αθήνας για τη διανομή των εφημερίδων, ενώ πωλούνται κανονικά στα περίπτερα, από όσους εφημεριδοπώλες έχουν έρθει σε συμφωνία με τα πρακτορεία Αργος και Ευρώπη. Η ΕΙΗΕΑ (Ένωση Ιδιοκτητών Ημερησίων Εφημερίδων Αθηνών) απαίτησε την επιστροφή των οφειλών από τους εφημεριδοπώλες και διεμήνυσε ότι θα προτιμηθούν στη συνέχεια, όσοι έχουν ήδη συνάψει συμφωνία με τα πρακτορεία. «Όσοι άλλοι επιθυμούν να υπογράψουν απευθείας συμβάσεις μπορούν να υποβάλουν αιτήσεις, οι οποίες θα αξιολογηθούν από τα πρακτορεία διανομής Τύπου», απάντησε η Ενωση.\tΚατηγορία: OnMedia


Παγκόσμιος σάλος: Οι «Καρντάσιανς» έκαναν σεξ με 274 Αφρικανούς και το βιντεοσκόπησαν! (vids+pics) - Newsbomb\nSEX 29/12/2016 20:22\nΠαγκόσμιος σάλος: Οι «Καρντάσιανς» έκαναν σεξ με 274 Αφρικανούς και το βιντεοσκόπησαν! (vids+pics)\nΣαν «βόμβα» μεγατόνων έπεσε στο διεθνές «τζετ-σετ» η είδηση της σύλληψης των εντυπωσιακών αδερφών Matharoo, γνωστών και ως «Καρντάσιανς» του Καναδά εξαιτίας των πλούσιων καμπύλων τους και της λατρείας τους για την πολυτελή ζωή.\nΟι δύο αδερφές άφησαν το Τορόντο για το Λάγος όπου διείσδυσαν γρήγορα στην «υψηλή» κοινωνία, κάνοντας επίδειξη της πλούσιας και χλιδάτης ζωής τους μέσω των social media. Συχνά-πυκνά μάλιστα, ανεβάζουν και ιδιαίτερα αποκαλυπτικές φωτογραφίες τους με τα πληθωρικά κάλλη τους, έχοντας εξελιχθεί σε πρώτης γραμμής σταρς του Instagram.\nΜόνο που οι διάσημες αδερφές βρίσκονται πλέον στο στόχαστρο των Αρχών, οι οποίες ερευνούν πώς βρέθηκαν να «κολυμπούν» στον πλούτο.\nΜόνο που ο δισεκατομμυριούχος δεν… μάσησε και αμέσως μόλις οι δύο σαγηνευτικές αδερφές προσπάθησαν να τον εκβιάσουν, προσέλαβε ντετέκτιβ για να διαλευκάνει την υπόθεση και να μάθει για το ποιόν τους.\nΟ Otedola κατήγγειλε τις δύο γυναίκες στις αρχές της χώρας του, παραδίδοντας μάλιστα όσα στοιχεία είχε στη διάθεσή του. Σύμφωνα με αυτά, οι αδερφές Matharoo είχαν εκβιάσει με ανάλογο τρόπο 274 άτομα, η πλειοψηφία των οποίων ζει στην Αφρική.\nΜετά από εκτενή έρευνα, μάλιστα, οι τοπικές αρχές ανακάλυψαν στα laptops και τα κινητά τους ακατάλληλα βίντεο και φωτογραφίες από τις ερωτικές επαφές τους με πλούσιους άνδρες: από πετυχημένους επιχειρηματίες και διασημότητες, μέχρι πολιτικούς της Νιγηρίας.\nΟι Αρχές συνέλαβαν επίσης και τον διαχειριστή της ιστοσελίδας, έναν ντόπιο προγραμματιστή που δούλευε για τις δύο αδελφές και ετοιμαζόταν να κάνει πράξη τις απειλές τους.\nH δίκη των Jyoti και Kiran, οι οποίες αρνούνται τις κατηγορίες - παρά το γεγονός ότι δημοσίευσαν βίντεο στο οποίο ζητούν συγγνώμη από τον Femi Otedola - έχει προγραμματιστεί για τις 26 Ιανουαρίου, 2017.\nΣάλος παγκοσμίως: Οι «Καρντάσιανς» έκαναν σεξ με 274 Αφρικανούς και το βιντεοσκόπησαν! (vids+pics)